text:
Kruoslovys nūvods
Kruoslovys nūvods — Latvejis administrativai teritoriskais padalīņs Latgolā i Sielejis reitūs, sasadorūšs nu vīnpadsmit pogostu i vīna mīsta. Nūvodu 2001 godā īstateja Kruoslovys mīsts i Kruoslovys pogosts, a 2009 godā jam dasaškiera Aulejis pogosts, Indreicys pogosts, Iudreišu pogosts, Izvolta pogosts, Kaļnīšu pogosts, Kumbuļa pogosts, Pīdrujis pogosts, Pūstinis pogosts i Skaista pogosts nu Latgolys i Kapļovys pogosts nu Sielejis.
This is an excerpt from the article Kruoslovys nūvods from the Wikipedia free encyclopedia. A list of authors is available at Wikipedia.


c: text/html

text:
Tvereiguo raisteiba
Tvereiguo raisteiba (anglīšu: sustainable development; krīvu: ycToйчиBoe paзBиTиe; latvīšu: ilgtspējīga attīstība) — taids zemis, vaļsteibys, regiona, mīsta, ekonomikys, kūpeibys i t. t. raisteišonys process, kurs apmīrej tānejuos vajadzeibys, nasamazynojūt atīsmis audžu vareibu apmīreit jūs vajadzeibys.
Tvereiguos raisteibys koņcepceja aizprosa sovā vydā sadarynuot resursu izlītuošonu, iņvesticejis, ziniskai tehniskuo progresa sūļus i politiskai ekonomiskūs sasprīdumus tai, kab jī styprynuotu niulejū i gaidomū poteņcialu, izlītojamu ciļviecis vajadzeibom i snāgim apmīreit.
Latgaliskuo termina etimologejis pamatā — tautys soveibnīks tvereigs 'taids, kura gona ilgam laikam'.

robotstxt: allowed

filter: keep


text:
Pīruna
Pīruna (anglīšu: aphorism, sentence, proverb; krīvu: пocлoBицa; latvīšu: sakāmvārds) — eiss, cieški ritmiskys kura naviņ tipiska procesa voi pasaruodīņa izsacejums (pīv., Caur glupu golvu i kuojom namīrs). Nareši pīrunuos lītojama alegoreja (pīv., Svīd vāzu prīškā, prīškā i atrassi).
Pīrunu tiemej paremiologeja.
Puslopu ruodeklis
Latgaļu pīrunu pīvadumi[pataiseit]
A[pataiseit]
- Ar acim teiruma naaparsi.
- Acīs lobs, aiz ocu nalobs.
- Acs apsabeist, a rūkys padora.
- Akmiņs na spylvyns, boguots na rods.
- Apleik uobeļs skaists, vydā sapivs.
- Ar acim redz tuoli, ar protu vēļ tuoļuok.
- Ar akminim zvaigžņu nu dabasu nanūgrauduosi.
- Ar dvašu vieja naatpyussi.
- Ar lizeiku klāva naizmiezsi.
Ā[pataiseit]
- Ād kai lels veirs, struodoj kai čyguons pi zemnīka.
- Ād vīns cylvāks ūtra vysleidza kai zivs zivi azarā.
B[pataiseit]
- Bez laika nasvīd izkapts kryumūs.
- Bez suopu nivīns nav pīdzims.
- Boda laikā i vylks dzērvinis losa.
- Bogotam i čorts bārnus auklej.
C[pataiseit]
- Cyta acī smylgu redz, sovā bolkys naredz.
- Cyuka atēss golvu, pats kieneņš nadaliks kluot.
Č[pataiseit]
- Čāpstynoj āzdams kai cyuka pi silis.
- Čyuska mat uodu, ni tykumu.
- Čorts čortam i kūrpis šyun.
D[pataiseit]
- Da kuozu i akmiņs veļās.
- Daudzi aicynuots, moz izlaseits.
- Deveni omoti, dasmyts bods.
- Dīvs deve, Dīvs jēme.
E[pataiseit]
- Ej ustobā ar volūdu, teirumā ar paleigu.
- Es gūvi aiz rogu tureišu, a cyti lai slauc.
Ē[pataiseit]
- Ērce dzer ašņa, ļauns cylvāks spāka.
G[pataiseit]
- Gaidi, cikom gaiļs ūlu izdēs.
- Gari moti, eiss pruots.
- Glums kai zuts.
- Gribi ar veizem dabasūs tikt.
I[pataiseit]
- Izdūmuoja kai suņs pīktdīnis.
- Iz ūtra loba plota acs.
Ī[pataiseit]
- Īluopeņ, verīs, kaida drēbeite!
J[pataiseit]
- Jauna putra plepinej, vaca buoba sepinej.
K[pataiseit]
- Ka dūd, to ēd, ka syt, to bēdz!
- Kai aizasauc, tai atsasauc.
- Kam meiksta mēle, tam peirāgs.
- Kam uobeļi, tam i moksuotuoji.
L[pataiseit]
- Lai dūmoj zyrgs, jam lela golva.
- Lobs loba namaitoj.
- Lobuok ar gudru izgaisynuot na ar glupu atrast.
M[pataiseit]
- Muotis meiluma da jiurys dziļuma, tāva meiluma da iuzu dziļuma.
N[pataiseit]
- Na vysu to var ēst, kū acs redz.
- Nasvīd ar akmini valnam, tiks Dīvam.
- Našpļaun cytam acīs, pošam viejs īness.
- Našpļauņ vacā okā, daīs atsadzert.
O[pataiseit]
- Ogruok beju jauns i šmuks, niu tikai šmuks.
- Okā zalta naatrassi.
- Oklajam daudzi kas pīsaruoda.
P[pataiseit]
- Pa bolsam i volūda, pa veiram dareišona.
- Pa zyrgam i vazums.
- Plotys acs, šaurs vādars.
- Progoreigys acs vys ēst grib.
R[pataiseit]
- Roskošs dyrsu kosa.
- Runoj, kai cymdūs!
S[pataiseit]
- Sajādz tikpat cik vucyns nu gradusnīka.
- Sevkurs sovu uodu sorgoj.
- Svīd vāzu prīškā, prīškā i atrassi.
Š[pataiseit]
- Švaks tys putyns, kas sovā pereklī diersna.
T[pataiseit]
- Taisnam cylvākam taisna runa.
- Taisuos kai vysta iz diešonu.
- Teic olā, nateic mysā.
- Tys aiz taida i aizastuoj.
- Troks voi nu Rogovkys.
U[pataiseit]
- Ubogam i kule par zvonu.
- Uobeļs nu uobeļneicas natuoļ kreit.
Ū[pataiseit]
- Ūtram sova pruota naīliksi.
V[pataiseit]
- Veirs kai ūzuls, pipss kai dīgs.
- Vīna vuška viekš, vysys daboj.
- Vuškys vylka nakūž.
Z[pataiseit]
- Zam akmiņa maize naaug.


text: oprava vysavace, kolik stoji, - rohnson, odsavacka na vysavac, - kvalitni vysavac, automaticky vysavac recenze, - vysavace test, wax vysavac, - nejlepsi vysavace, vysavace pro alergiky, - podlahove vysavace, vysavace clatronic, - bazenovy vysavac, vysavac popela s motorem, - vysavace wax, roboticke vysavace diskuse, - vysavac dusty, tichy vysavac, - vysavace, centralni vysavac, - vysavac popela, podlahovy vysavac, - vysavace rowenta, vodnik, - vysavace bosch, krbovy vysavac popela, - parni vysavace, nejlepsi, - sacky do vysavace miele, recenze vysavacu, - akcni cena, bezsackovy vysavac, - vodni vysavac eta, test vysavacu, - vysavace recenze, cyklonovy vysavac, - roboticke vysavace srovnani, vysavac, - vysavac elektrolux, vysavace concept, - vysavac na popel, akumulatorovy vysavac, - test vysavac, vysavac rucni, - vysavac s rotacnim kartacem, vysavac rainbow cena, - vysavac philips, vysavac rainbow, - ve sleve se slevou, jaka je cena, - vune do vysavace, viceucelovy vysavac, - automaticky vysavac, vysavac s vodnim filtrem, - cistice kobercu, bezsackovy vysavac eta, - roboticke vysavace recenze, vysavace hoover, - sacky do vysavace zelmer, vysavac wax, - inteligentni vysavac, vysavac eta, - prumyslove, vysavac bosch, - vysavac do auta, posledni trendy, - vysavace philips, rucni vysavac ecg, - vysavac concept, recenze robotickych vysavacu, - vysavace prumyslove, filtry do vysavacu, - nosni odsavacka na vysavac, nejtissi vysavac, - vysavac hoover, v chomutov, prerov, prostejov, - sacky na vysavace, vysavac listi, - vysavac homefriend, parkside vysavac, - vysavace vorwerk, vyber vysavace, - vysavace elektrolux, tycove vysavace, - eta neptun, vykonny vysavac, - male vysavace, odsavacka hlenu na vysavac, - vysavac vorwerk, sacky do vysavace electrolux, - vysavani, robot vysavac, - vysavace lg, automaticky vysavac robot, - prodej vysavacu, v praha, brno, ostrava, plzen, olomouc, - nejlevnejsi vysavace, hoover vysavace, - rucni vysavac elektrolux, worverk vysavac, - detsky vysavac, slevy a další.


text:
Gavēņa laika 5. svātdīne
Muns Dīvs, es mīļoju Tevi! Na dabasu dēļ es Tevi mīļoju, un na tōpēc, ka beistūs nu eļnes. Pi krysta, Jezu, Tu mani pīglaudi pi sovas sirds. Tu cīti, kod tyki pīkolts ar noglom, pīdzeivōji škāpa dyurīni, lelōkū kaunu, naizsokamas sōpes, baiļu svīdrus un nōvi… Un tys vyss manis dēļ, munā vītā, par munim grākim. Kai tod, bezgola mīļojūšais Jezu, es varātu namīļōt Tevi bez aprēkina, nadūmojūt ni par dabasim un eļni, ni par atleidzeibu, bet vīnkōrši mīļōt, kai Tu mani mīļōji? Tai es Tevi mīļoju un mīļōšu: tikai tōpēc, ka Tu esi muns Dīvs. Amen. (Sv. Francisks Ksavers)
PŌRDŪMOM
Svātō Jōņa Evaņgelija vōrdi:„Jo kvīšu gryuds, īkritis zemē, nanūmērs, tys paliks vīns,” līcynoj: vajag nūmērt, lai nastu augļus. Taidā skaistā un vīnlaiceigi ari satraucūšā veidā Jezus attāloj Sovu nōvi.
Jezus mums soka: „Kod tikšu pacalts (pi krysta) vērs šōs zemes, vysus pīviļkšu pi sevis”. Breineiga perspektive: vysus cylvākus! Vysus, kurus Jezus izpestēja caur Sovu nōvi un augšanceļšonūs.
Bet tyuleņ pasarōda ari uztraukums: „Tagad muna dvēsele ir satraukta. Un kū lai es soku? Tāvs, izglōb Mani nu šōs stuņdes?”
Pēc tam Jys atsagrīz pi varenōs pesteišonas lītas: „Bet es tok šōs stuņdes dēļ atgōju! Tāvs, pagūdynoj Sovu vōrdu!”
Jo Jezus nanūmērtu tik dramatiskā veidā, Jys byutu palicis vēsturē kai izcyla persona – bet vīntuļa. Pīkreitūt šaidai nōvei, kas pat Jymā izraisa bailes, Jys dūs bogōteigu ražu: Jys kļyus par Pesteitōju vysim, par magnetu, kas pīvalk vysus pi sevis.
Tū Jezus mums mōca šōsdīnas Evaņgelijā. Bet voi ir īspējams saprast, kaidā veidā vīna cylvāka nōve izpestej vysus? Tys ir gryuši izskaidrojams. Jo Jezū ciļvēceigums ir savīnōts ar dīviškeibu, un vyss, kas atsateic uz Jū, ir šō dīviškō elementa pazeime, kas mums pītrukst.
Šei nōve aptver vysus. Jezū, dīviški-ciļvēciskajā kvīšu gryudā, mums nasaprūtamā veidā ir apvīnōti vysi cylvāki vysūs laikūs. Jō nōve - un ari Jō augšanceļšonōs – var sasnēgt un pōrmaineit tūs vysus. Lyuk, kū var pavēsteit par šōs nōves augleigumu: „Jo nūmērs, tys dūs daudz augļu”.
Bet kas ir tei pesteišona, kas nu šō vīneigō gryuda radeit tik bogōteigus augļus? Kaidā veidā šei nōve ir „pestejūša”? Acimradzūt, mes stōvam naparostas uzvaras prīškā, kuru mums nabyus lamts aptvert pyrms pasaules beigom. Tei ir mīlesteibas uzvara pōr īnaidu un egoismu.
Mes tykam radeiti, lai mīļōtu, bet tys mums nasaveic. Tikai vīneigais Cylvāks, cylvāka Dāls, izdora tū, kas kļyust par myusu atbreivōšonu, par myusu pōrīšonu, par myusu Pashu. Pēc Jezus nōves un augšanceļšonōs spēja mīļōt, uzvarēt grāku, kas vīnmār ir mīlesteibas tryukuma sekas, tiks dūta kotram.
Jezus nanūmyra, lai paklauseitu kaidam Tāva dūtajam reikōjumam, Jys nanūmyra ari tōpēc, ka Jū byutu uzvarējuse ļaunū spāku „koalicija”. Euharistiskō lyugšona tū pasoka dažūs vōrdūs: „Kod Jys labprōteigi atsadeve cīsšonom…”
Jā, Jezus tyka nu Tāva syuteits, bet syuteits labprōteigā mīlesteibas misijā, kas tyka pījimta, jemūt vārā risku, kas beja saisteits ar īnōkšonu tajā miļzeigajā ļaunuma cītumā, kas ir pasaule, un kuru Cylvāka Dālam beja jōatslādz. Jys atslēdze tū ar vyspiļneigōkū, vysaugleigōkū, vyspestejūšōkū aktu, kaidu nivīns cyts cylvāks nabyutu bejis spējeigs izdareit. Vīns sabarzts, iznycynōts gryuds atnese ōrkōrteigi bogōteigus augļus. (Andre Seve, Homilie niedzielne)
Lelō gavēņa pōrdūmom.
Vīna aiz ūtras paīt gavēņa nedeļas. Īsōkuši tū ar lelu īdvesmu, juzdami sevī spāku nūīt šū ceļu, mes bīži vīn, tyvōdamīs gavēņa nūbeigumam, bet reizem ari veļ ilgi pyrms tō beigom, jyutam, ka naasam nikō paveikuši nu tō, kū bejam īcerējuši paveikt: mes bejam īcerējuši styngri un gūdeigi gavēt, cerējam vairōk lyugtīs, plānōjam atsaraut nu tō, kas myus tur gyustā vysu dzeivi: intereses, ryupes…; un, lyuk, pīnōk breidis, kod jau ir radzams ceļa gols, un pēkšni mes saprūtam, ka tik moz voi pat pavysam nicik naasam izpiļdējuši nu tō, par kū sapņōjam. Un te myusim var uzamōkt graujūšais, pādejūs spākus atjamūšais gryutsirdeibas gors: kai tod maņ īīt Cīsšonu dīnōs? Kai maņ byus sasatikt ar Kristus Augšanceļšonōs slavu un triumfu?
Un te myusim vajag izmontōt gon kristeigū gudreibu, gon myusu uzaticēšonu Dīvam. Mes na caur tū asam izpesteiti, ka strōdojam un sasnādzam kaut kaidus rezultatus: mes teikam izpesteiti caur tom dvēseles ilgom, kas myus valk pi Dzeivō Dīva, caur tū mīlesteibu, kas myus pīvalk pi Kristus. Un pat tod, kod mes pakreitam, mes nadreikstam aizmērst, kai apostols Pīters pēc trejskōrteigas aizalīgšonas atbiļdēja uz Pesteitōja trejskōrteigū jautōjumu. Un ari mes varam taipat saceit: „Kungs! Tu vysu zyni! Tu zyni gon munu naspāku, gon kritīņus, gon šaubas, gon munu nauzticeibu, bet Tu ari zyni, ka es Tevi mīļoju, ka tys ir pādejais, vysdziļōkais, kas manī ir – mīlesteiba uz Tevi.”
Un tod mes varēsim īt tōļōk, taipat kai Pīters sekōja Kristum, zynōdami, ka Dīvs tic šai myusu mīlesteibai, ka Dīvs mums tic un mums uzatic. Un mes varam īt tōļōk, streipuļojūšim sūlim, nadrūšā gaitā, ar pacālumim un kritīnim, bet tikai lai sirdī mes naatsarautu nu Dīva un turpynōtu īt tōļōk. Īt uz tū, lai kaidā dīnā – pēc nedeļas voi divom – atsarostu aci pret aci ar Kunga Cīsšonom, tys ir, ar tōs mīlesteibas atklōtu demonstraciju, ar kaidu Jys myus mīļoj. Izcīst tū, kū Jys izcīte myusu dēļ, ir īspējams tikai aiz naizsmeļamas, bezgaleigas mīlesteibas.
Un, jo mes naspēsim sasavīnōt ar Kristu veļ nūslāpumainōkā veidā, pīsaistūt sevi caur lyugšonu un Jō Krysta ceļa un uzvaras apdūmōšonu, tod nūsastōsim kaut vai šō ceļa molā, Krysta ceļa molā, un ar vysu sovu uzmaneibu, ar vysu nu šausmom drabūšū, aizkustynōtū – bet reizem varbyut pat naspējeigū ni uz šaumom, ni uz aizkustnōjumu – dvēseli raudzeitīs uz tū, kū nūzeimoj mīļōt, uz tū, kai Dīvs prūt myus mīļōt. Un, jo ari naspējam Jam nikō cyta pasaceit, saceisim vysmoz tikai: „Paļdis Tev, Kungs, ka Tu mani - nadzeivū, pōrsaakmiņōjušu, najyuteigū – tai mīļoj, ka pīnōks dīna, kod ari deļ manis atskanēs vōrdi, kurus Tu esi sacējis myrušajam Lazaram: „Lazar, izej nu kopa!” Kotrs nu mums kaidu dīnu tū izdzērdeis – na laiku beigōs, na tod, kod vysi augšanceļsīs, kai tū dūmōja Marta, bet teiši tagad, kaidā mums nagaideitā breidī, Kunga bolss atskanēs, un mes nu jauna, vīnā ocumirklī topsim dzeivi, dzeivi gon laikā, gon myužeigajā dzeivē.
Un Leldīnei mes varam tyvōtīs, kaut ari ar apziņu, ka mes nikō cīneiga naasam izdarējuši, lai sasatyktu ar Augšanceļšonōs tryumfu, naasam nikō izdarējuši, kas mums dūtu tīseibas un šū prīku. Kai Jōņs Zaltmute sovā Leldīnu uzrunā soka: tī, kas gavējuši, un tī, kas nav gavējuši, strōdeigī un slynkī – vysi nōcit, jo Kungs vysus vīnaidi pījims: vīnim Jys atdūd porōdu, cytim Jys dōvoj Sovas mīlesteibas dōvonu…
Porōdu Jys mums, drūši vīn, naatdūs, jo mes naasam strōdōjuši, bet mīlesteibas dōvona tiks kotram nu mums. Un tōpēc, lai kaids byutu myusu gorastōvūklis, lai cik slynki mes byutu, lai cik moz mes byutu strōdōjuši, nūstaigōsim šōs nedeļas, pādejōs gavēņa nedeļas, sūli pa sūļam pretim Gaismai, lai ari poši īsadagtu slavā, īsamyrdzātu Augšanceļšonōs gaismā un kļyutu leidzeigi Dagūšajam Kryumam, kurs daga un nasadaga, ar Dīviškōs klōtbyutnes guni. (Nu Surožas metropolita Antonija sprediķa)
Litanija uz Kunga Cīsšonom (privatai laseišonai)
Kyrie, eleison! Chryste, eleison! Kyrie, eleison!
Kristu, klausi myus! Kristu, uzklausi myus!
Dīvs Tāvs nu dabasim, apsažāloj par mums!
Dīvs Dāls, pasauļa Pesteitōjs, apsažāloj par mums!
Dīvs Svātais Gors, apsažāloj par mums!
Svātō Trejadeiba, vīns Dīvs, apsažāloj par mums!
Jezu, par trejsdesmit sudobra grašim pōrdūtais, apsažāloj par mums!
Jezu, trejskōrteigi Tāvu lyudzūšais, apsažāloj par mums!
Jezu, ašņa svīdrus lejūšais, apsažāloj par mums!
Jezu, eņgeļa styprynōtais, apsažāloj par mums!
Jezu, ar Judasa skupstu nūdūtais, apsažāloj par mums!
Jezu, karaveiru sagyusteitais un sasītais, apsažāloj par mums!
Jezu, Annasa un Kaifasa prīškā stōdeitais, apsažāloj par mums!
Jezu, vyltus līcinīku apvainōtais, apsažāloj par mums!
Jezu, uz nōvi nūtīsōtais, apsažāloj par mums!
Jezu, apspļautais un īpļaukōtais, apsažāloj par mums!
Jezu, nu Pītera trejskōrteigi nūlīgtais, apsažāloj par mums!
Jezu, Heroda un karaveiru izsmītais, apsažāloj par mums!
Jezu, boltōs drēbēs īgērbtais, apsažāloj par mums!
Jezu, par Barabasu zamōks nūstōdeitais, apsažāloj par mums!
Jezu, Pilata prīškā nataisneigi apsyudzātais, apsažāloj par mums!
Jezu, nažēleigi šausteitais, apsažāloj par mums!
Jezu, ar ērkškim krūņōtais, apsažāloj par mums!
Jezu, karaveiru apspļautais, apsažāloj par mums!
Jezu, uz krysta nōvi nūtīsōtais, apsažāloj par mums!
Jezu, smogū krystu nasūšais, apsažāloj par mums!
Jezu, pi krysta ar noglom pīkoltais, apsažāloj par mums!
Jezu, storp bezdīveigim nalīšim pi krysta pacaltais, apsažāloj par mums!
Jezu, ar žuļti un etiki dzirdeitais, apsažāloj par mums!
Jezu, par sovom beņdem aizlyudzūšais, apsažāloj par mums!
Jezu, slapkovam paradizi apsūlejušais, apsažāloj par mums!
Jezu, sovu Mōti Jōņam uzticējušais, apsažāloj par mums!
Jezu, Tāvu paleigā saucūšais, apsažāloj par mums!
Jezu, dvēseli Dīva Tāva rūkōs atdavušais, apsažāloj par mums!
Jezu, mērstūšais un par mums nūmyrušais, apsažāloj par mums!
Jezu, ar škāpu pēc nōves pōrdurtais, apsažāloj par mums!
Jezu, nu krysta nūjimtais un apglobōtais, apsažāloj par mums!
Esi mums žēleigs, atlaid mums, Jezu!
Esi mums žēleigs, izklausi myus, Jezu!
Nu myužeigōs pazusšonas, izpestej myus, Jezu!
Nu vysa ļauna, izpestej myus, Jezu!
Caur Tovom gryutom cīsšonom, izpestej myus, Jezu!
Caur Tovu nōvi un vysusvātōkū Asni, izpestej myus, Jezu!
Caur Tovu mīlesteibu uz mums, izpestej myus, Jezu!
Caur Tovas pi krysta stōvūšōs Mōtes sōpem, izpestej myus, Jezu!
Dīva Jārs, kas nūceļ pasauļa grākus, atlaid mums, Kungs un Dīvs!
Dīva Jārs, kas nūceļ pasauļa grākus, uzklausi myus, Kungs un Dīvs!
Dīva Jārs, kas nūceļ pasauļa grākus, apsažāloj par mums!
P. Jezus Kristus myusu dēļ kļyva paklauseigs leidz nōvei.
V. Leidz pat krysta nōvei.
Lyugsimēs. Mes Tevi lyudzam, Kungs, uzlyukoj uz šū sovu tautu, par kuru myusu Kungs Jezus Kristus labprōteigi atdeve sevi grēcinīku rūkōs un pījēme krysta nōvi. Kas kūpā ar Tevi un Svātū Goru dzeivoj un volda myužu myužūs. Amen.
Nu vysas pasaules.
Vatikans. Pāvests Benedikts XVI ir nominējis arhiveiskupu Luidži Bonazzii par apostoliskū nunciju Latvijā, Lītuvā un Igaunijā. Jys ir dzimis 1948. goda 19. junijā Bergamo, Itālijā. Par prīsteri īsvēteits 1973. goda 30. junijā. Īgyvis licenciata grādu teologijā un akademiskū grādu psihologijā un pedagogijā. 1977. godā sōka studijas Pontifikalajā Eklezialajā akademijā, pēc kuras beigšonas tyka nūsyuteits kai atašejs uz apostoliskū nunciaturu Kamerunā. Pēc tam dorbōjīs Trinidadā un Maltā, Spānijā, ASV, Itālijā un Kanadā. 1999. goda 19. junijā pr.Bonazzi tyka nomineits par Atellas titularū arhiveiskupu un nūzeimōts par apostoliskū nunciju Haiti. Nu 2004. goda 30. marta leidz šam laikam arhiveiskups Bonazzi dorbōjās Kubā.
***
Pagōjušajā nedeļā, 52 godu vacumā, nu vēža slimeibas ir miris slovonais fotografs Džanni Džansanti, kurs kļyva slovons ar pāvesta Jōņa Pōvula II fotoattālim. Jys nabeja Vatikana štata fotografs, bet jam – vīnam nu nadaudzajim – Vatikans uzticēja pāvesta fotografēšonu. Jō fotoattāli regulari beja radzami vysas pasaules avīzēs un žurnalūs. Kaidā sovā intervijā Džasanti beja stōstējis, ka vysas fotografijas tyka publiceitas tikai ar Vatikana atļauju. Džasanti beja dūta atļōve fotografēt ari pāvesta privatajūs apartamentūs. Jau 1978. goda 16. oktobrī, kod kardinals Karols Vojtila tyka izvālāts par Romas pāvestu, jaunais fotografs Džasanti stōvēja sv. Pītera laukumā un fotografēja. Vysus Jōņa Pōvula II 27 pontifikata godus fotografs vīnmār brauce leidza vysōs ōrzemju vizitēs, beja klōt tikšonūs laikā ar politikim, goreigajim liderim un ticeigajim. Džasanti bīži vīn redzēja pāvestu lyudzūtīs. Jam pīdar daudzi slovoni kadri, kurūs radzams pāvests Jōņs Pōvuls II. Interesanti, ka fotografs nikod nav lītōjis zibspuldzi. Džasanti ir dzimis Romā 1956. godā, 21 goda vacumā sōka strōdot par fotokorespondentu. Kod jam jautōja, kōpēc jys tik daudz fotografej pāvestu, jys atbiļdēja: „Maņ pateik pāvests, un es jyutu pret jū dziļu cīnu. Seviški maņ pateik gaišums jō acīs.”
***
Kalkutas mōtes Terezes dybynōtō Žālsirdeibas Misionaru ordena mōsas par sovu jaunū prīkšneicu izvēlēja Vōcijā dzymušū mōsu Mariju Premu. Mōsa Marija Prema īsastōja ordenī 27 godu vacumā un dorbōjōs misijōs Romā, Neapolē un Madridē. Vālōk jei pōrsacēle uz Kolkatu(agrōkō Kalkuta), kur pagōjušajā godā atzeimēja myužeigū sūlejumu 25 godu jubileju. Leidzšinejō prīkšneica, mōsa Nirmala Džoši, kas vadēja kūpīnu nu 1997. goda, 13. martā tyka izvālāta uz trešū termiņu, tūmār jei lyudze mōsas atbreivōt jū nu prīkšneicas pīnōkumim vōjō veseleibas stōvūkļa dēļ. Pēc ordena nūteikumim, prīkšneicu dreikst īvēlēt tikai uz divim sešus godus ilgim terminim, lai mōsa varātu vadeit kūpīnu trešū termiņu, vajadzeiga īpaša pāvesta atļauja. Tōpēc 24. martā nūtyka jaunas vēlēšonas.
Atgōdynojam, ka Žālsirdeibas misionaru ordeņs tyka dybynōts 1950. godā Kalkutā, un to dybynōtōja ir mōte Tereze, mūkine nu Albanijas. Pošlaik ordenī ir 4500 mōsas, kuras dorbojās 133 pasaules vaļstīs. Par sovu kolpōšonu nabogim mōtei Terezei tyka pīškērta Nobela mīra premija . 2003. godā pāvests Jōņs Pōvuls II mōti Terezi pīskaitēja svēteigū pulkam.
***
Pāvesta Liturgiskū dīvkolpōjumu nūdaļa ir paziņōjuse, ka caturdtiņ, 2. aprelī, pāvests Benedikts XVI nūturēs sv. Misi Vatikana bazilikā sakarā ar Dīva kolpa Jōņa Pōvula II nōves 4. godadīnu. Dīvkolpōjuma pīsadaleis Romas diecezes jaunīši, kuri gatavojās Vyspasaules Jaunīšu dīnom.
***
Parize. Francija. Francijā vairōk kai 2900 pīaugušū cylvāku ir izteikuši vēlēšonūs pījimt kristeibu Leldīnu svātkūs. Tys ir par 260 cylvākim vairōk, nakai pagōjušajā godā. (Vatikana radio;
www.katolik.ru; www.agnuz.info.uz)
ZIŅŌJUMI
3. apreļs – mēneša pyrmō pīktdīne - sv. Mises Aglyunā plkst. 7.00; 12.00; 19.00
5. apreļs – Pyupolu svātdīne – sv. Mises Aglyunā plkst. 10.00; 12.00; 19.00. Bērzgalē – 9.30; Rušyunā – 11.00.


text:
Aicinājums paust viedokli par Latgaliešu kultūras Gada balvu „Boņuks”
Iesaistoties Latgaliešu kultūras Gada balvas „Boņuks” rīkošanā, Latgales vēstniecība GORS aicina visus interesentus paust savu viedokli par vienīgo gada balvu, kas tiek pasniegta par sasniegumiem latgaliešu kultūras dzīvē. Latgales vēstniecība GORS ar prieku uzklausīs vērtējumus un ieteikumus par balvas nominācijām, vērtēšanu un citiem ar balvu saistītie jautājumiem.
Savu viedokli un ierosinājumus ikviens var paust, sūtot vēstuli uz elektroniskā pasta adresi bonuks@rezekne.lv līdz 2014. gada 6. janvārim. Pieteikt pretendentus Latgaliešu Kultūras gada balvas „Boņuks 2013” nominācijām varēs no 7. līdz 17. janvārim. „Boņuka” balvu pasniegšanas ceremonija notiks 23. februārī Latgales vēstniecības GORS Lielajā zālē.
Latgaliešu Kultūras Gada balva „Boņuks” radīta ar mērķi veicināt latgaliešu tradicionālās un populārās kultūras attīstību Latgales reģionā un aiz tā robežām, apkopot labāko aizvadītā gada veikumu, kā arī rosināt kvalitātes un oriģinalitātes pieaugumu mūsdienu latgaliešu kultūrā.
Latgaliešu kultūras Gada balvas „Boņuks” rīkotāji ir biedrības „Kukuži”, „Latgalīšu Etnokulturys centrs”, „Latgaļu Sāta”, „Latgolys Saeima”, „Latgolys Studentu centrs”, „Latgolys Producentu Grupa”, LatBLUL un aktīvākās Latgales novadu pašvaldības. 2013. gadā „Boņuka” rīkošanā iesaistījusies arī Latgales vēstniecība GORS.
Aicinām aplūkot Latgaliešu kultūras Gada balvas „Boņuks” nolikumu (dokuments pielikumā) un paust savu viedokli, rakstot uz elektroniskā pasta adresi bonuks@rezekne.lv līdz 2014. gada 6. janvārim!
Latgalīšu kulturys Goda bolvys
„BOŅUKS”
nūlykums
MUZYKA. LITERATURA. SABĪDREIBA. KULTURYS DZEIVE.
Ideja i mierki
Veicynuot latgalīšu tradicionaluos i popularuos kulturys atteisteibu Latgolys regionā i aiz juo rūbežu. Apkūpuot lobuokūs paguojušuo goda veikumus.
Rūsynuot kvalitatis i originalitatis pīaugumu myusdīnu latgalīšu kulturā.
Organizatori
Bīdreiba „Kukuži”, bīdreiba „Latgalīšu Etnokulturys centrs”, bīdreiba „Latgaļu Sāta”, bīdreiba „Latgolys Saeima”, bīdreiba „Latgolys Studentu centrs”, bīdreiba „Latgolys Producentu Grupa”, LatBLUL i aktivuokuos Latgolys nūvodu pašvaļdeibys.
Bolvys sajiemieji
Personys i personu grupys (tymā skaitā fiziskuos i juridiskuos personys), kas sovā darbeibā i jaunradē lītoj latgalīšu volūdu i kas atbylst kaidai nu bolvys nūlykumā nūsauktūs nominaceju.
Bolva teik pīškierta par kvalitativu, sabīdreibys i profesionaļu īviereibu givušu darbeibu voi jaunradi aizvadeitajā (2012.) godā.
Nominacejis
Sabīdreiba i kultura
Goda cylvāks
Lobuokais pasuokums / projekts
Latgalīšu kulturys sponsors / mecenats
Latgalīšu kulturys masu medejs
Goda pašvaļdeiba
Latgalīšu sabīdriskuo organizaceja
Lobuokais latgaliskais pasuokums školā
Goda školuotuojs
Lobuokais latgaliskais pasuokums kulturys / tautys nomā
Goda kulturys darbinīks
Goda folklorys darbinīks
Goda amatnīks
Lobuokuo publicitatis akceja latgalīšu kulturā
Latgolys vuorda popularizeišona kulturā
Lobuokais audio/video raidiejums/sižets masu medejūs
Par īguļdiejumu latgalīšu kulturys atteisteibā
Muzyka
Lobuokuo pop/rock stila dzīsme
Lobuokuo šlagera stila dzīsme
Lobuokuo folk/tautys muzykys stila dzīsme
Lobuokuo alternativuo (underground) stila dzīsme
Lobuokais muzykys albums
Lobuokais muzykys video
Goda debeja muzykā
Radejis hits
Literatura
Lobuokuo proza
Lobuokuo dzeja
Lobuokais izdavums / gruomota
Spylgtuokuo publikaceja škārsteiklā / presē
Spylgtuokuo debeja literaturā
Vyspuoreigī nūsacejumi
1. Vīna fiziska ci juridiska persona voi personu grupa var tikt izvierzeita vairuokom nominacejom.
2. Ka kaidai nu nominaceju nav pīteikti vysmoz 3 pretendenti, par juos pīškieršonu nateik lamts.
3. Žureja, vīnojūtīs sovā storpā i bolsojūt par sovu lāmumu, var napīškiert kaidu nu bolvom kaidā nu nominacejom voi ari pīškiert papyldus bolvys bolvu fonda ītvorūs.
Nūsacejumi atbylstūši nūzarem
Sabīdreiba i kultura
Nominacejom var dasasaceit ci tikt dasaceita sevkura persona ci personu grupa, kas ir saisteita ar Latgolys regionu i sovā darbeibā ir lītuojuse latgalīšu volūdu, kai ari paguojušuo goda laikā veikuse īviereibys cīneigu i kvalitativu dorbu sabīdriskajā i kulturys dzeivē.
Nominacejai Goda cylvāks var dasaceit sevkuru personu, kas paguojušuo goda laikā ir davuse lelu īguļdejumu latgalīšu kulturys, sabīdriskuos dzeivis i latgalīšu volūdys atteisteibā i populariziešonā.
Nominacejai Goda pasuokums / projekts var dasaceit sevkuru ar kulturu saisteitu īviereibu givušu i kvalitativi organizeitu sabīdrisku pasuokumu / projektu, kas nūtyka paguojušuo goda laikā i kurā tyka lītuota latgalīšu volūda.
Nominacejai Goda sponsors / mecenats var dasaceit sevkuru personu ci personu grupu, kas paguojušuo goda laikā finansiali atbaļstejs koč vīnu latgalisku aktivitati.
Nominacejai Goda masu medejs var dasaceit sevkuru masu medeju, kas paguojušuo goda laikā ir publiciejs vysmoz vīnu rokstu ci puorraidiejs raidiejumu, sižetu i tml. par latgalīšu muzyku, literaturu, sabīdriskū dzeivi, kulturu i ar jom saisteitajom aktivitatem.
Nominacejom Goda pašvaļdeiba i Latgalīšu sabīdryskuo organizaceja var dasasacēt attīceigi jebkuru pašvaļdeibys ci sabīdrysku īstuodi, kas sovā darbeibā ir lītuojusi, atbaļstiejusi i populariziejusi latgalīšu volūdu, latgalīšu kulturu.
Nominacejai Goda pasuokums školā ci kulturys nomā var dasaceit sevkuru latgalisku pasuokumu, kas ir bejs paguojušuo goda laikā.
Nominacejom Goda školuotuojs, amatnīks, folklorys ci kulturys darbinīks var dasaceit sevkuru personu, kas paguojušuo goda laikā školā, kulturys / tautys nomā ci cytā sabīdryskā vītā veicynuojuse latgaliskuos identitatis i latgalīšu volūdys populariziešonu.
Nominacejom par Goda PR i par Latgolys vuorda populariziešonu kulturā (muzykā, literatūrā i.c.) var dasaceit sevkuru paguojušajā godā nūtykušu spylgtu, originalu aktivitati ci aktivitatis.
Nominacejai Lobuokais audio/video raidiejums/sižets masu medejūs var dasacēt sevkuru audio ci video sižetu, kas paguojušuo goda laikā ir tics publiceits, puorraideits kaidā nu masu medejim (televizeja, radeja ci škārsteikls) i kura veiduošonā ir tykusi izmontuota latgalīšu volūda i / ci latgalīšu kultura i tuos procesi. Dasokūt, juoīsnādz audio ci video materials; audio – .mp3 ci .wav formatā, video – .avi, .wmv ci cyta veida lobys kvalitatis fails.
Nominacejai Par īguļdejumu latgalīšu kulturys atteisteibā var dasaceit sevkuru fizisku personu, kas ilguokā laika periodā ir davuse īguļdejumu latgalīšu kulturys atteisteibā i populariziešonā.
Dasokūt pretendentu iz kaidu nu itom nominacejom, vālams kluot davīnuot i eisu aprokstu par nūtykumu ci personu, tuos konkretim dorbim aizvadeitajā godā (na vairuok kai A4 lopys lelumā + kaida biļde, vizuals atainuojums).
Muzyka
Nominacejom var dasasaceit ci tikt dasaceita sevkura persona ci personu grupa, kas ir saisteita ar Latgolys regionu i sovūs dorbūs ir lītuojuse latgalīšu volūdu, kai ari paguojušuo goda laikā veikuse īviereibys cīneigu i kvalitativu dorbu muzykā.
Pretendentus nominacejom var dasaceit sevkura fiziska ci juridiska presona, ka attīceigais pretendents atbylst kaidam nu tuoļuok nūsauktajim nūsacejumim.
Nominacejom par lobuokajom dzīsmem var dasaceit sevkuru, kam ir audio īroksts, kas piec 2011. goda pādejuo catūrkšņa ir publiceits (izdūts, puorraideits) CD, MC, Vinila ci cytā formatā, kaidā nu radejis ci škārsteikla medeju.
Nominacejai par lobuokū albumu var dasaceit sevkuru, kas 2012. godā ir izdevs muzykys albumu CD, MC, Vinila ci cytā formatā.
Nominacejai par lobuokū video var dasaceit sevkuru, kas piec paguojušuo goda 1. janvara ir publiciejs video kaidai nu dzīsmem kaidā nu televizejis ci škārsteikla medejim.
Nominacejai par goda debeju muzykā var dasaceit sevkuru, kas piec aizpaguojušuo goda pādejuo catūrkšņa ir publiciejs kaidu sovu dorbu, i kuru oficialuo darbeiba napuorsnīdz 3 godus.
Dasokūt pretendentus kaidai nu īprīkš nūsauktajom nominacejom, juoīsnīdz muzykalais materials īroksta veidā: dzīsmem – .mp3 (ar bitrate nu 256 kbps) ci .wav formatā, video – .avi, .wmv, .mp4 ci cyta veida lobys kvalitatis fails, albumam – CD, MC, vinila ci cyta veida izdūto materiala originals.
Nominacejā par goda radejis hitu rezultati tiks nūsaceiti, jemūt vārā LaIPA Latvejis radeju datus par vysvairuok atskaņuotajom latgalīšu kompozicejom 2012. godā.
Literatura
Nominacejom var dasasaceit ci tikt dasaceits sevkurs autors, kas ir saisteits ar Latgolys regionu i sovūs dorbūs lītoj latgalīšu volūdu, kai ari paguojušuo goda laikā veics īviereibys cīneigu i kvalitatīvu dorbu literaturā.
Pretendentus nominacejom var dasaceit sevkura fiziska ci juridiska presona, ka attīceigais pretendents atbylst tuoļuok nūsauktajim nūsacejumim.
Nominacejom var dasacēt dorbus kas izdūti ci publiceiti peic paguojušuo goda 1.janvara.
Nominacejom par spylgtuokū publikaceju presē ci škārsteiklā var dasaceit sevkuru paguojušajā godā bejušu publikaceju.
Nominacejai par spylgtuokū debeju literaturā var dasaceit sevkuru autoru, kurīs piec aizpaguojušuo goda pādejuo catūrkšņa ir publiciejs kaidu sovu dorbu i kura oficialuo darbeiba napuorsnīdz 2 godus.
Dasokūt pretendentus kaidai nu īprīkš nūsauktajom nominacejom, juoīsnīdz literarais materials (iz izdrukuotys A4 lopys, elektroniska faila ci gruomotys veidā).
Dasaceišona
1. Nominacejom var dasasaceit ci tikt dasaceita sevkura persona voi personu grupa, kas atbylst bolvys „Boņuks” kriterejim:
jam ir saisteiba ar Latgolys regionu i sovā darbeibā ci jaunradē jis lītoj latgalīšu volūdu;
paguojušuo goda laikā ir veikts kvalitativs i īviereibys cīneigs dorbs.
2. Bolvys „Boņuks” kandidatus var izvierzēt jū organizejūšūs sabīdriskūs organizaceju vaļdis, cytys sabīdriskys organizacejis, vaļsts i pošvaļdeibu organizacejis, muzykys izdevieji i producenti, presis redakcejis i izdevnīceibys, školys, augstškolys, kai ari cytys juridiskys i fiziskys personys.
3. Dasaceišona bolvai „Boņuks” nūteik, rokstūt iz organizatoru nūruodeitū e-postu i nūsaucūt seve izvierzeitūs kandidatus kaidai nu nominaceju.
Viertiešona
1. Nominacejom dasaceitūs dorbus, jūs autorus i autoru grupys viertej pyrms tuo nūdybynuota žureja attīceigi ar muzyku, literaturu ci kulturys dzeivi saisteiti profesionali, kas jau vairuok godu struodoj sovā industrejā kai muzykanti, literati, izdevieji, producenti i cyta veida funkcionari.
2. Ka kaids nu žurejis lūcekļu ir saisteits ar kaidu nu nominacejom, jis napīsadola ituos nominacejis kandidatu izvierteišonā i lemšonā.
3. Žurejis lūcekļu vuordi i uzvuordi piec nominaceju kandidatu nūsaceišonys teik dareiti publiski pīejami.
4. Žureja atsevišķi teik veiduota kotrai nu 3 nūzarem. Žurejis viertiejumus i rezultatus puorrauga i saskaita speciala, nu organizatoru pusis veiduota komiseja. Kotrs žurejis lūceklis nominacejis izviertej individuali i rezultatus paziņoj organizatoru veiduotijai komisejai.
Bolvu fonds
Bolva „Boņuks” ir gūda nūsaukums, kas aplīcynoj juo sajiemieja nūpalnus i juo darbeibys atzineigu viertiejumu. Uzvarātuoji sajam atzineibu statuetis „Boņuks” veidā.
Papyldus tam var tik veiduots bolvu fonds, kas tod teik sadaleits bolvys sajiemiejim atbylstūši žurejis lāmumam.
Bolvu fondu veidoj sabīdriskuos organizacejis i pašvaļdeibys, kas organizej bolvys „Boņuks” pīškieršonu, pīsaistūt sovus leidzekļus, privatpersonu i juridiskūs personu zīduojumus.
Apbolvuošona
1. Bolvys „Boņuks” nominacejis i nominantus paziņoj piec žurejis dorba apkūpuojuma.
2. Bolvys „Boņuks” pasnīgšonys ceremonejis laiks i nūrisis vīta teik precizeita i byus zynoma kūpā ar nominaceju kandidatu paziņuošonu.
3. Bolvys „Boņuks” sajiemieji teik paziņuoti svineigā bolvys pasnīgšonys ceremonejā, kū reikoj bolvys organizatori.
Vēstis sagatavoja
Aija Eriņa
Latgales vēstniecības GORS Mārketinga nodaļas vadītāja
20.12.2013


text:
"Gora kulturas vērteibas rūnās un uzagloboj caur volūdu kai piļneigokū izpausmes leidzekli. Volūda kai kura kotra tradiceja var byut izkūpta voi ari nūvōrtā pamasta. Lai volūdu izkūptu, jai ir vajadzeiga breiva atteisteiba, un, lai volūdu mīļotu, vajaga jū pazeit. Nikas apspīsteibā navar atsateisteit un navar mīļot tū, kas nastōv tyvu pi sirds un ko vērteibu napazeist.Naatkareigi nu tō, voi apzeimojam par volūdu, dialektu voi izlūksni, tei ir un palīk tradiceja, kuras lītōšonu un vajadzeibu nūsoka tikai poši lītātoji un nikas cyts. Mes varim byut patīsi lapni, ka mums ir tik vērteigas un vacas volūdas tradicejas kai dōrgs montōjums nu myusu tāvim. Jū pazeit un izprast ir myusu pīnōkums un jōs praktiska lītōšona ir tyva pi sirds, jo nivīnā cytā volūdā mes naspiejam tik breivi un vaļsirdeigi izateikt kai sovā mātes volūdā.
Volūda ir jōtur teira un izkūpta. Tei ir gora kulturas pazeime. Un tos dažaideibas, kas šķir dažaidu apvydu izrunu, padora volūdu kuplōku un bogotōku. Volūdai ir sova
pirms 2 gadiem


text:
Alfabetiskuo parādavuošona
Alfabetiskuo parādavuošona ci kolaceja ir metods (Algorithm), kurs taisa alfabetisku sarokstu nu sevkurys vuordu kūpys, kas pīraksteiti nazkaidā cylvāku volūdys alfabetā (pīmāram, latgaļu alfabetā). Taida parādavuošona var baļsteitīs uz dažaidim principim. Goduos, kad svareiguoks ir matematiskai vīnkuoršs metods, a goduos, kad leidzeigim vuordim juoatsarūn sūplok. Leksikografu i vuordineicu dareituoju vydā izplateitī parādavuošonys metodi dūti zemļuok.
This is an excerpt from the article Alfabetiskuo parādavuošona from the Wikipedia free encyclopedia. A list of authors is available at Wikipedia.


text:
Foļvarkys staroveru cierkva
Koordinatys: 56°07′48″N 27°09′17″E
Foļvarkys Nikoļska Pokrova staroveru cierkva irā staroveru dīvanoms Aglyunys nūvoda Kastulīnis pogostā. Atsarūn Foļvarkys solā, taišni Tyvuo azara molā, 2 km nu Aglyunys-Dagdys ceļa. Parapejis viersineica Anna Pilipjuka. 2010 gods leita m. 3 dīnā staroveru parapeja nūsvietieja sova dīvanoma 100 godu jubileji, kas iz svātku mišu salaseja vaira kai symts ļaužu. Cierkvys i solys pasauka izacāluse nu vuorda "foļvark", kas zeimoj 'puismuiža', kaidās seņuok Krīvejis Imperejā daleja zemis.
Foļvarkys Nikoļska Pokrova staroveru cierkva irā staroveru dīvanoms Aglyunys nūvoda Kastulīnis pogostā. Atsarūn Foļvarkys solā, taišni Tyvuo azara molā, 2 km nu Aglyunys-Dagdys ceļa. Parapejis viersineica Anna Pilipjuka. 2010 gods leita m. 3 dīnā staroveru parapeja nūsvietieja sova dīvanoma 100 godu jubileji, kas iz svātku mišu salaseja vaira kai symts ļaužu. Cierkvys i solys pasauka izacāluse nu vuorda "foļvark", kas zeimoj 'puismuiža', kaidās seņuok Krīvejis Imperejā daleja zemis.
This is an excerpt from the article Foļvarkys staroveru cierkva from the Wikipedia free encyclopedia. A list of authors is available at Wikipedia.
Other languages


text:
Rekolekcijas Adventa laikam
Nu tymsas gaismā
1. decembris: Pastōveigs mīrs.
Lai Jys mōca mums sovus ceļus un lai mes staigojam pa Jō stygom. Tauta… nasamōceis vairs karōt, nōcit, staigōsim Kunga gaismā! (Sal Is 2,3..4,5)
Kas mani pīvalk pi Tevis? Kas tys ir, ka es jemū rūkā Evaņgeliju, ka atrūnu laiku, lai byut kūpā ar Tevi, lai Tevi maklātu? Namīrs? Bailes? Nadrūšeiba? Īspējams, ka ari tys, bet laikam gon pyrmajā vītā ir munas pastōveigōs pakrisšonas pīredze un tys, ka Tu esi tys, kas mani pīceļ. Na es pats pīsaceļu, jo ar sovim spākim es tū navaru izdareit.
Es pasateicu Tev par šōm izjyutom un tim sōpeigajim pōrdzeivōjumim, kuri reizem tai īvainoj, ka, kaut ari izraisa manī namīru, tūmār panōk tū, ka es grybu Tevi meklēt, ka es grybu piļneibā otkon nu jauna salikt sovu dzeivi Tovōs mīlesteibas, leidzjyuteibas, sy;tuma un maiguma pylnajōs rūkōs. Nav cytu taidu rūku, kai Tovejōs, kas spātu mani apjimt vysu un pīglaust Sev klōt. Kungs, pi kō lai mes ejam? Pi Tevis ir myužeigōs dzeives vōrdi! Zynu, ka tys varbyus skanēs naparosti, bet ir labi, ka es pošlaik nasajyutu labi, ka manī ir vaines apziņa, ka es jyutūs atsatōlynōjis nu Tevis, ka es jyutūs nūvōrdzis. Jo Tu pats esi sacējis, ka na jau vasalajim ir vajadzeigs ōrsts, bet gon tim, kas slykti jyutās. Un Tu tok atnōksi pi manis? Pi Manis?! Speciali pi manis?! Un tikai pi manis! Es vīnmār asmu dūmōjis, ka Tu nōc pi vysim, bet ar tū dūmōju, ka „pi vysim”, tys nūzeimoj: pi cytim, bet na pi manis… Tu atnōc speciali deļ manis, te un tagad, pi taida, kaids es asmu, bez jebkaidas izalikšonas, bez izaskaistynōšonas; pi manis ar vysom munom vōjeibom, bet ari pi tō vysa, kas beja un ir manī lobs, pi tō, kū myusim ir izadevis izdareit kūpeigi un kas pastōv leidz pat šai dīnai. Tu atnōc pi manis, un speciali deļ manis! Taipat kai… vacs, lobs paziņa, kurs īsarūn pēc daudzim godim.
Es zynu, ka pādejā laikā mes moz asam runōjuši sovā storpā. Zynu, ka asmu pazaudējis pat Tovu adresi, bet Tu gon nā. Tu zyni, kur es dzeivoju, kaut ari pādejā laikā asmu mainējis sovu dzeives vītu daudzas reizes… Tu tūmār labi zyni, kur mani meklēt… Tu atnōc un nasabeisti, ka es varu Tevi atstōt aiz durovom. Bet es prīcojūs, ka Tu esi, jo Tu nagrybi izteikt man pōrmatumus. Tu gluži vīnkōrši grybi izdzērdeit nu manis, kai es dzeivoju un maņ īt…
Jā, Kungs, pādejā laikā man ir nūticis daudz kas. Tōpēc uzklausi…. , un paleidzi maņ!
2.decembris: Kū tu grybi, lai Es tev izdareitu?
Kungs, es naasmu cīneigs, ka tu īnōktu zam muna jumta; soki tikai vōrdu un muns kolps kļyus vasals. (Mt 8,8)
Kungs, kaidu reizi seņ atpakaļ, Tu satyki kaidu karaveiru. Jys moz kū zynōja par Tevi, nazynōja nikō nu teologijas, drūši vīn nikō nazynōja ari par jūdu ticeibu, nabeja lasējis Rokstus, bet… īticēja. Jys pat nagrybēja, lai Tu atnōktu pi jō, īītu jō nomā, jys tikai grybēja, lai Tu izdori breinumu. Breinumu na jau sev pošam, bet sovam kolpam, kuru jys drūši vīn ļūti mīļōja!
Kungs, es naasmu cīneigs, bet soki tikai vōrdu… – pogōna vōrdi, taida cylvāka vōrdi, par kuru zynam tik moz un tik daudz vīnlaiceigi, jo jys īticēja. Vōrdi, kurus mes leidz pat šai dīnai atkōrtojam kotrā svātajā Misē. Īticēja kam? – Tam, ka deļ Tevis nav naīspējamu lītu! Tova mīlesteiba ir lelōka par jebkuru ļaunumu. Tovs vōrds ir varenōks par kotru dvēseles voi mīsas slimeibu. Tova draudzeiba izraun nu nūmōkteibas, nu sastynguma, nu ikdīnas pelēceibas un piļneibā izmaina munu attīksmi pret Tevi, pret sevi pošu, pret cytim un vysu pasauli.
Ak , kaut vyss tys, kas ir man apkōrt: vīta, kur dzeivoju, cylvāki, kurus sateiku, nūtykumi, kurūs es pīsadolu, kolpōtu tam, lai es saprostu, ka Tu grybi vysā tymā man atsaklōt, kai tys nūtyka ar šū romīšu karaveiru! Slimeiba, kam beja jōbyun par lōstu, kļyva par svēteibu. Muna ikdīna: dorbs, paziņas, napanasamōs situacijas, kuras maņ reizem līkās kai lōsts, kai kaut kas naziturams – voi tys ir tōpēc, ka es veļ naasu Tev palyudzis: „Kungs, es naasmu cīneigs, lai Tu man tū izdareitu, bet pačuksti maņ kaut vīnu vōrdu, un pasaver uz vysu tai, kai Tu uz tū skotīs – ar mīlesteibu”.
Kungs, maņ sovā dzeivē ir vysgryušōk tikt golā ar ……., paleidzi maņ!
3. decembris: Estō gudreiba.
Es Tev pasateicu, Tāvs, dabasu un zemes Kungs, ka Tu šōs lītas esi apslēpis gudrajim un prōteigajim, un atklōjis tōs mozajim,…jo tai Tev labpatyka. (Lk10,21).
Kungs, Tu naatnōci pi gudrajim, jo jī jau taipat vysu zynōja. Tu naatnōci pi nagudrajim, jo jim Tevis navajag. Tu atnōci pi vīnkōršajim, pi „mozajim” cylvākim. Kū nūzeimoj byut vīnkōršam, mozam? Reti kurs par sevi soka, ka jys ir „mozs” ciļvēceņš. Tys nalabi izaklausa. Bet tymā pat laikā sirds vīnkōršeiba, prōta un nūdūmu vīnkōršeiba ie lela dōvona! Un tys nūzeimoj prasmi pasavērt uz sovu dzeivi, uz sevi pošu, uz pasauli, uz cytim cy;vākim ar patīsu gudreibu un mīlesteibu, kas nōk nu Tevis. Bet…, kaut kū pījimt nu Tevis, šajā gadejumā – mīlesteibu, tikai tod, kod sirdī ir deļ tōs vīta. Jo muna sirds ir leidz molom pīpiļdeita ar pasauļa gudreibu voi muļkeibu, kai tod tei var uzjimt tū, kū Tu grybi maņ dōvynōt – eistu gudreibu, pacīteibu, mīru un žālsirdeibu? Byut vīnkōršam nav nikas cyts, kai uzzynōt, ka nav receptes sovom sōpem, tū cylvāku sōpem un problemom, kurus sateiku ik dīnas. Es jim navaru paleidzēt. Bet Tu, dorbojūtīs caur mani,,, jā, Tu vari tū izdareit! Tikai ar vīnu vīneigu nūsacejumu, ka es atzeišu, ka pateišam te esi vajadzeigs Tu, bet tok ir veļ pādejā laikā nūtykušōs krizes, naveiksmes… Kaut vai tei naīcīteiba pret sevi, pret cytim, tei brīsmeigō naapmīrynōteibas sajyuta, kod pēkšni īraudzēju sovu atspulgu veikala skotlūga spūgulī…
Vīnkōršeiba ir drūsme pasaceit pošam sev: Kungs, es ilgōk vairs navaru bez Tevis! Tu man esi vajadzeigs, jo, redzi, man napīteik spāka pat deļ tō, lai atbreivōt Tev vītu sovā sirdī. Lyudzu, atnōc Tu pats un dori tai,m kai Tev labpateik. Jo es naasmu spējeigs sevi izdzīdynōt, jo, cik reizes es asu kļyvis vasals, tik reizes tū izdarēji Tu. Kungs, padori mani leidzeigu Sev!
Tu redzi, ka man pītyka spāka tikai tam, lai Tev tū pasaceit. Tu redzi, ka maņ nav spāka kaut kū izmaineit sovā dzeivē, bet kaut kur dzili manī kvāloj ilgas: Kungs, nōc… Es zynu, ka Tev ar tū pīteik…, lai atnōkt un izdzīdynōt! Nōc, Kungs Jezu!
4. decembris. Šudin pōr šū nomu ir nōkuse pesteišona
Nōvi Jys izdeļdeis uz vysim laikim. Kungs nūžōvēs osoras nu ikvīna vaiga un liks izzust Sovas tautas nagūdam vysā zemes vērsā, jo Kungs tū ir sacējis. (Is 25,8)
Es stōvu Tovā prīškā, Kungs. Tu pacel Sovu rūku, lai nūslauceit munas osoras. Tu pīsaskar maņ, un es jyutu Tovas rūkas syltumu. Tovs pīskōrīņs ir mīrs, mīlesteiba, akceptacija, sapratne, syltums. Nav tymā ni ānas nu nūvērteišonas, nūsūdeišonas, aizrōdejuma. Es jyutu, ka Tu esi vysu munu ilgu pīpiļdējums, Tu esi vysu munu namīru, bažu, šaubu, muna īkšejō izsolkuma nūmīrynōtōjs. Tu atnōc kotru dīnu pa vydu tim vīsulim un vātrom, kas plūsōs munā sirdī, un pavysam vīnkōrši pīsaskar man ar Sovu mīrpylnū rūku: tod, kod es steidzūs uz dorbu, god asu problemu pōrjimts, kod asu zaudējis cereibu, kod ļaunūs slyktom dūmom. Bet Tu, kai uztycams Draugs, vysu laiku esi maņ blokus un atbolsti mani. Un tod, kod es vairs ni ar kū nateiku golā, Tu pajem mani uz placim.
Vōrdi nav vajadzeigi. Pīteik byut ar Tevi un ļautīs Tovam pīskōrīņam, atklōt tū sev… : Es asmu,” Tu soki maņ un turi mani, nasabeistūt, ka es otkon Tevi napamaneišu, ka otkon vīnaldzeigi paīšu Tev garum. Tu nikod nasabeisti zaudeit laiku manis dēļ, nasabeisti, ka es otkon varātu Tevi nūdūt… Tu vīnkōrši esi…
Nav vajadzeigi nikaidi vōrdi. Pīteik byut pi Tevis un sajust Tovu mīrpylnū tyvumu, Tovas rūkas, kuras saudzeigi nūslauka munas osoras…
5. decembris: Klausīs, Izraeļ!
Ikvīns, kurš šūs munus vōrdus dzērd un tūs pylda, ir pīleidzynojams gudram cylvākam…(Mt 7,24).
Kungs, jo Tu esi Pyrmsmyužeigais Vōrds, kas tod asmu es? Voi na tys, kuram ir Tevi jōklausa? Bet es veļ grybu izdareit tik daudzas lītas, ar tik daudz kū nūsadorbōt, byut aktivs. Grybu dareit tū, kas paaugstynōs munu vērteigumu cytu acīs, Tōpēc ka muna dzeive nav nikas cyts, kai dorbōšonōs, strōdōšona, ryupes. „Kū tu dori?” mes jautojam cytim. „Nikō nadori?” – Mes breinojamēs, kai var nikō nadareit, kai var taidā veidā zaudēt tik dōrgū laiku. Censšonōs, censšonōs, censšonōs… Pastōveigs laika tryukums. Kai lai es zynu, kai maņ dzeivōt, jo es nadzēržu Tevi, cytus, pats sevi; jo kotru dīnu es doru tyukstūts lītas, bet vokorā kreitu nūst aiz nūguruma un aiz rībuma pošam pret sevi un pret vysu šū namiteigū steigu.
Cik ļūti es grybātu sadzērdeit sevi, sadzērdeit Tevi un atklōt, ka munas dzeives pamats nav vys dažaidu lītu kōrtōšona, bet teiši klauseišonōs, voi sasatikšona ar Tevi un tōs lelōs ilgas pēc draudzeibas ar Tevi, kas veļ kvāloj mani kaut kur dzili munas sirds dybynā. Par laimu Tu, Kungs, esi mani taidu radējis, ka man nikod naizadūs nūdzēst šū mozū līsmeņu, kas vīnmār atgōdynōs par Tevi, un kas vīnmār uzlīsmōs nu jauna vysnagaideitōkajūs breižūs.
Kungs, dūd man drūsmi sadzērdeit tū, kū Tu maņ grybi pasaceit. Dūd man drūsmi atmest munus aizsprīdumus, ļaunumu, munu napareizū uzskotu par Tevi, munus stereotipus, sajyutas, kuras nadūd maņ mīru. Jā, tys vyss mani mūka, lai gon, nu ūtras puses, dūd maņ kaut kaidu drūšeibas sajyutu. Kungs, es Tevi lyudzu, dūd maņ drūsmi izdzērdeit tū, kū Tu maņ grybi pasaceit. Tū, kū Tu grybi pasaceit tikai maņ. Jo tys, kū Tu soki, ir Lobō Vēsts. Un es palīku pret tū kūrls na tōpēc, ka tys ir kaut kas lobs, bet gon tōpēc, ka mani pōrsteidz šei vēsts. Mani pōrsteidz tys, ka man ir jōnūlīk molā sovas ambicijas un jōizmaina sova dūmōšona, sovas izjyutas…
Kungs, Tu zyni munas bailes, un tūmār arvīn veļ tici maņ, tycictam, ka es varu Tevi sadzērdeit, ka varu pasamūst. Tu tici maņ daudz vairōk, nakai es pats sev.
6. decembris: Esit viļteigi kai čyuskas un naaptraipeiti, kai bolūži!
Un jūs acis atsavēre. Bet Jezus jūs breidynōja: Raugat, ka tū nivīns nauzzynōtu. (Mt 9,30).
Kungs, Tu vīnmār zyni, kaidā veidā pīsaskart munai sirdei. Tu vīnmār izavēlej atbylstūšu laiku, cylvākus, situaciju. Tu atver munas acis ar uzmaneibu, mīlesteibu un maigumu. Tu labi zyni, ka vyss, kū Tu maņ grybi pavēsteit, ir lobs un dereigs munai izdzīdynōšonai, bet Tu ari zyni, cik daudz manī ir pretesteibas, baiļu un bēgšonas nu nūsastōšonas taisneibas prīškā. Tu zyni, ka lobais var mani „īvainōt”, jo es varbyut naprasšu pījimt kai dōvonu tū, kū Tu maņ grybēji pasceit. Jo es tok asmu īsamōcējis reagēt uz daudzajom patīseibom sovā dzeivē kai uz kū taidu, kas var izjaukt mīru munā dzeivē, kai uz apdraudējumu, kai uz uzbrukumu munai personai. Tu tū labi zyni. Tōpēc Tu dūd maņ laiku, tōpēc Tu nōc pi manis ar tū pošu ziņu, bet dažaidā veidā. Tu esi tik ļūti pacīteigs. Tu izaturīs pret mani kai lobs ōrsts, bet vyspyrms Tu maņ atstōj breivas rūkas. Tu ļaun man maļdeitīs, ļaun nūnōkt pi patīseibas pa sovu ceļu, bīži vīn pošam uz sovu rūku, un esi saudzeigs pret šū munu tulznu pylnū Tevis atklōšonu sūli pa sūļam, un pret munu ceiņu pošam ar sevi. Tu man dūd laiku. Reizem Tu runoj tikai uz mani, skaidroj man, kas deļ manis ir lobōk… Tu saudzej munu cytaidumu un intimitati. Tu saudzej myusu vysu cytaidumu – tik daudzu veirīšu un sīvīšu cytaidumu vysā pasaulē.
Bet šaida lobō īpazeišona prosa pamateigumu, laiku, gudreibu, pacīteibu. Daleitīs ar lobu ar cytim var tikai, sekojūt gudrai mīlesteibai. Šaida gudreiba panōk tū, ka, grybādami pakolpōt ūtram aiz mīlesteibas, mes nanūdoram jam pōresteibu un jū naaizvainojam. Divi tai saucamōs „mīlesteibas” pretpoli ir: nūlaideiba un pōrspeilēšona. Jā, vyss ir īspējams pat tai saucamajā „mīlesteibā”. Voi tod na te, zam augstu vōrdu aizsaga, satans myus nakārdynoj vysvairōk? Tōpēc Tu man šudin atgōdynoj: lai nivīns par tū nauzzynoj, jo vysam ir sovs laiks un sova vīta. Tu soki, lai nivīns par tū nauzzynoj, lai mes varātu nūsatyprynōt tymā lobumā, kuru Tu izdarēji, cytaidōk gluži vīnkōrši tys nanūsastyprynōs Tevī, lai nastu augļus. Vysam sovs laiks…
Dori, Kungs, lai šōs dīnas byutu munas personeigōs, draudzeigōs un dziļōs sasatikšonas ar Tevi dīnas. Runoj, Kungs, uz munu sirdi, jo Tovs kolps klausās…
7.decembris: Tu ryupejīs un uzatraucīs par daudz kū, bet vajag tikai vīnu…
Jys dzīdynōja ikvīnu slimeibu un ikvīnu vōjumu (Mt 9,35)
Dzīdynōt, tys nūzeimoj – svātdareit: izdzeit ļaunumu, kas myus saindej, pīvēršūt uzmaneibu tam, kas lobs, bet kū varbyut napamonam ikdīnā. Svātdareit, dzīdynōt – tys ir parōdeit tū lobū, kura ir tik daudz kai manī, tai ari kotrā satyktajā cylvākā. Voi tod teiši tys nav kotra kristīša vydziļōkais paaicynōjums? Tod Jys paaicynōja pi sevis sovus divpadsmit mōcekļus un deve jim varu pōr naškeistajim gorim, lai jī tūs izdzeitu un dzīdynōtu ikvīnu slimeibu un ikvīnu vōjumu.
Bet kai gon es varu taidā veidā dzīdynōt cytus, jo pats asmu īvainōts? Jo bīži vīn pats navaru sevī atrast lobū? Lai byut par svēteibu deļ cytim, vyspyrms jōpasaver ar mīlesteibu un akceptu pošam uz sevi. Tei ir īsaskateišona sevī, par kuru navar aizmērst, nu kuras navar nūsaslēpt aktivitates un labsirdeibas virpulī, kas ar laiku var sōkt mani iznycynōt, jo par munas darbeibas vadmotivu nabyus mīlesteiba. Mīļoj tyvōkū kai sevi pošu… Kai gon es varu zynōt, kai mīļōt cytus, jo man ir tik gryuši īmīļōt pošam sevi? Voi bez šaidas pīredzes muna dzeive napalīk par farsu un tragikomediju?
Byut par svēteibu deļ cytim, tys ir – atklōt, ka pats esi svēteits: caur skaistū un naparostū asameibas vērs šos zemes faktu. Tys nav gadejums, ka es dzeivoju. Tei nav tikai munu vacōku gryba. Tys ir kas vairōk! Tei ir teiši Tova svēteiba, kas ir materializējusēs manī: munā personā ar vysom tōs napiļneibom un lobajom īpašeibom. Tei eistineibā ir tik naeista. Es pījemu tikai tū, ka munas peronas vysdziļōkō eksistence ir Dīva svēteiba: „Es vēlejūs, lai tu byutu par svēteibu sev, Maņ un cytim. Es gryby, lai tu saprostu, ka tu esi lobs sovā byuteibā, ka tovas vysdziļōkōs ilgas un sirds saviļņōjums rūnās nu mīlesteibas”.
Vysas myusu saknes ir Tevī, Kungs! Jā, ir taisneiba, ka es reizem pasakļaunu ļaunō īspaidam, bet tys nanūzeimoj, ka Tu nadzeivoj manī. Nā! Tu napōrtraukti grybi caur mani byut par svēteibu cytim.
Svēteit nūzeimoj labi runōt, runōt labvēleigi. Tys nūzeimoj dzeivōt un reikōtīs tai, lai prostu šū lobumu izviļkt nu sevis un pamaneit tū cytūs.
Kungs, Tu man esi svēteibas Vōrds. Tu runoj man tik daudz skaistu un lobu vōrdu. Vajag tikai apsastōt un īsaklauseit. Kungs, runoj uz mani, jo Tovs kolps klausās…
8.decembris: Es pajimšu nu jyusim akmiņa sirdi, un dūšu jums mīsas sirdis.
…naīgolvojit poši sev: muns tāvs ir Abraams. Jo es jyusim soku, ka Dīvs nu šim akminim spēj izsaukt Abraamam bārnus.” (Mt 3,9)
Es tik bīži pats sev atgōdynoju: es tok asmu ticeigs, es tok eju uz bazneicu, es tok lyudzūs… Bet sirdī tūmār jyutu nadrūšeibu, it kai kaut kō pītryukst, it kai kaut kas nav tai, kai vajag… Jyutu, ka tys nav vyss. Kū es gaidu? Drūšeibas sajyutu? Jā, un es tū atrūnu, bet tikai uz eisu breidi. Kai tod, munu religiskū praktiku pīteik, lai varātu justīs drūši, bet voi tūs pīteik, lai sasnēgt pesteišonu? Nav teikts. Voi lobais slapkova „praktizēja” ticeibu? Bet tūmār tyka izpesteits, un pi tam kai pyrmais. Jys naatsataisnōja, nameklēja atrunas, kai cyti: „Voi Tu naesi Mesija? Tod izglōb pats sevi un myusus!” Jam nabeja nikaida gotova pamatōjuma, kas varātu jū pasorgōt. Jys nasaceja: „Bet muns tāvs ir Abraams! Bet es tikšu izpesteits automatiski, jo…” Nā, jys nasaceja nikū nu tom lītom. Jymā nabeja drūšeibas par automatiskū atpesteišonu, pamatojūtīs uz apgraizeišonas lykumu, uz bausleibu īvārōšonu, uz sirdi. Jā, teiši uz sirdi. Pasateicūt tai, jys varēja tikt izpesteits: „Jezu, pīmini par mani, kod byusi sovā vaļsteibā. Sirds, kura, īspējams, pyrmū reizi strauji īsapukstēja lobajā slapkovā, pa eistam īsapukstēja, pēkšņi atklōjūt pi blokus krysta Pīkoltō Mīlesteibu. Jō sirds nūreagēja atklōti un spontāni, nasaverūt uz apkōrtni, uz cylvākim, uz vysu leidzšinejū dzeives vēsturi…
Tu redzi, Kungs, cik ļūti man pītryukst spontānuma. Tu redzi, cik ļūti sōp muna sirds… Kaida jei eistineibā ir?
Pasaklausi pats, kū tei gryb Tev pošlaik pasaceit…
9. decembris: Voi Cylvāka Dāls atrass ticeibu vērs zemes, kod Jys atnōks?
Kū jyus dūmojiet sovōs sirdīs? (Lk 5,22)
Tys ir lobs jautōjums, kuru Tu maņ uzdūd šymā breidī: Kū es eistineibā dūmoju par Tevi, par tū, ka Tu vari izdzīdynōt, ka vari atlaist maņ munus grākus? Jā, es zynu, ka Tu tū vari izdareit, jo Tu esi Vysuvarenais Dīvs, jo tys maņ ir saceits tik daudzas reizes dažaidūs apstōkļūs, bet ari tys ir patīseiba, ka, jo jau Tu maņ pošlaik par tū jautōj, tod atļauņ atbildēt Tev atklōti: „Jā, es tū tikai zynu”. Jā, maņ ir gryuši dzeivōt ar šū patīseibu kotru dīnu, tik gryuši īticēt, ka pasaulē nav taida grāka voi ļaunuma, kuru Tu navarātu maņ pīdūt. Tei ir manī nūsastyprynōtō pōrlīceiba, jo pa gludu sīnu veļ nivīns nav uzkōpis. Varbyut taipat, kai leidzeibā ar paralizeitū cylvāku, kaidā breidī byus vajadzeiga ari muna saslimšona, lai Tu maņ parōdeitu ka esi varenōks par tū, ka Tu pa eistam vari un grybi mani izdzīdynōt, pat tod, kod es tū nalyudzu, jo Tu zyni, kas maņ tymā breidī vysvairōk vajadzeigs.
Ir vajadzeigs pīvērst munu uzmaneibu slimeibai, napiļneibom, munim kritīnim, jo teiši tymūs es sateiku Tevi, kod Tu pasnēdz maņ sovu rūku un mīreigi soki: „Es asmu pi Tevis. Nasabeisti! Es tevi pazeistu, jo tu esi īraksteits Munōs dalnōs. Tev nav jōbāg nu Manis. Nasabeisti, jo kaut kū izdareisi na tai, kai vajag. Tys nav tik svareigi. Vairōk beistīs nu tō, lai tova sirds naīkļyutu perfekcionisma teiklūs, kas izkrūpļoj Munu byuteibu, tālojūt Mani par Dīvu deļ varenajim, styprajim, piļneigajim un bogōtajim. Bet Es nōku pi tim, kurim ir vajadzeigs ōrsts, kurim ir vajadzeiga izdzīdynōšona, kuri ir atzynuši sovu slimeibu”.
Tu, Kungs, jautoj, kū es patīseibā dūmoju par Tevi? Kaidas dūmas mīt munā sirdī? Tu zyni, ka tys ir smogs jautōjums. Un, jo es beistūs uz tū atbildēt un beistūs byut gūdeigs pret sevi, tod es asmu leidzeigs farizejim, kuri nauzadrūšynōja skali pavēsteit tū, kū dūmōja eistineibā: „Kas Jys ir, ka uzadrūšynoj runōt zaimus? Kas cyts var atlaist grākus, jo na pats Dīvs?”
Voi munā sirdī gadejumā nanūteik ceiņa? Varbyut nu vīnas puses es atzeistu Dīvū – Tīsōtōju, bet nū ūtras – ilgojūs pēc taida Dīva, kurs nanūlauztu aizlauztū nīdri? Voi maņ pīteik drūsmes atklōt Tevi taidu, kaids Tu patīseibā esi?
Voi maņ pīteik drūsmes ticēt piļneigōs Mīlesteibas Dīvam? Bet tei ir vīneigō ticeiba, kas dūd pesteišonu.
10. decembris: Kungs ir muns Ganeitōjs.
Jo cylvāks, kuram ir symts vušku, un vīna nu tom nūsamaļdeitu: voi tod jys naatstōtu tōs deveņdesmit deveņas kolnūs un naītu meklēt tū, kura nūsamaļdējuse? (Mt 18, 12)
Kōpēc maņ ir tik ļūti īkolts golvā, ka svareigōk ir napōrkōpt Tovas bausleibas, nakai byut vyslobōkajam, piļneigōkajam tymā, kū es doru; nikod naizdareit nikaidu muļkeibu, kaidu kļyudu? Kaida tam ir jāga un uz kurīni tys mani vad? – Uz soltu, nasaudzeigu un savteigu naatkareibu. Bet, jo jau es asmu tik piļneigs, tod jau Tu maņ naesi vajadzeigs. Tu pats redzi: es pats breiniškeigi teiku golā ari bez Tevis. Maņ navajag byut pacīteigam, nav jōcīnej Tovi plāni. Maņ ir sovs personeigais dzeives ritms, kas nūdrūšynoj maņ panōkumus. Tymā varbyut nav pōrōk daudz vītas deļ apsastōšonas, deļ attureibas, deļ Tovu plānu īvārōšonas, bet tys deļ manis jau nav tik svareigi. Un tai, pamozam, dīnu pēc dīnas, es sevi pazudynoju sovā perfektajā pasauleitē. Es asu aizmērsis, ka vīneigōs sekmes, kuras Tu grybātu, lai es sasnāgtu, ir sekmes mīlesteibā. Bet mīlesteiba nav nikas cyts, kai pacīteiba, žālsirdeiba, pīdūšona, reizem ari ikdīniška klusēšona un skatīņs, kurā izapauž piļneiga atzineiba… Na darbeibā, bet vīnkōrši – uzvedeibā…
Taitod, es asmu sasnēdzis panōkumus nu pasauleigō vīdūkļa, bet voi mīļoju vairōk? Asmu pazudis? Cik gryuši maņ ir atsazeit pošam sev, ka tys tai ir. Ka kaut kaidā nūzeimē asmu pōrstōjis byut cylvāks, un asmu kļyvis… par robotu.
Jā, Kungs, es asmu tei pazaudātō vuška, kuru Tu napamessi, par kuru tagad varbyut ryupēsīs veļ vairōk. Es zynu vīnu: Jo es otkon sōkšu dareit vysu pa sovam, pasaļaunūt tikai uz sovom spējom, es otkon pazusšu. Lyudzu, atrūn mani! Pīsaskar munai namīreigajai sirdei, nūmīrynoj tū. Atgrīz maņ prīku un mīru. Es grybu dzeivōt tikai Tev…
Kungs, te ir muna sirds, munas byuteibas centrs. Lyudzu, runoj uz mani! Es grybu Tevi dzērdeit, jo Tovi vōrdi ir dzeiveiba…
11. decembris: Runoj, Kungs, Tovs kolps klausās.
Nōcit pi Manis vysi, kas strōdojat un asot apgryutynōti, un es jyusus spācynōšu. (Mt 11, 28)
Kungs, Tu labi zyni, ka man na vīnmār pīteik spāka; ir breiži, kod man vyss ir leidz koklam, breiži, kod es grybātu pasaslēpt nu vysim, aizbēgt nu sevis un aizmērst par Tevi. Breiži, kod maņ ir ļūti slykti: kod cyti mani sōpeigi īvainoj, mani ļaunprōteigi tīsoj, kod mani pazamoj, nycynoj, taipat kai Tevi. Tu labi zyni, par kū es runoju, jo tys pats nūtyka ari ar Tevi. Tu, byudams taisneigs, lobs deļ vysim, labvēleigs un žālsirdeigs, pacīti nataisneibas, spaidus, vojōšonas, apmalōšonu… Tu, Mīlesteibas un Žālsirdeibas Dīvs, vysas pasaules Valdnīks, taču varēji tū vysu izmaineit, varēji likt cylvākim cytaidōk izaturēt pret Tevi. Pateišam, varēji… Nā, tam nav lelas nūzeimes, jo deļ kō tod maņ breiveiba? Breiveiba, voi īspēja izlemt un izavēlēt…, pīmāram, tū, lai atnōkt pi Tevis, lai uzzynōt, ka, nasaskotūt uz vysom tom napatikšonom, kuras maņ ir gadējušōs, Tu mani mīļoj, Tu esi ar mani, Tu pajem mani uz sovom rūkom, kod es vairs naspēju īt tōļōk, īdves manī drūsmi un styprynoj munu vōjū sirdi. Sirds, kura bīži cīš nu cytim, bet, dīmžāl, ari pati sagōdoj cīsšonas: vyspyrms sev, jo es asmu tys cylvāks, kuru man ir vysgryušōk īmīļōt nu vysim. Un es sagōdoju cīsšonas ari Tev, kas esi klōtasūšs cytā cylvākā…
Kai atsabreivōt nu šō vardarbeibas, naida, atzineibas tryukuma, aizkaitynōjuma? Voi vīneigōs zōles nu tō nav tikšonōs ar Tevi, kurs dzeivoj munas sirds dziļumūs? Nōc pi manis un runoj uz mani šudiņ. Kungs, kur Tu esi? - Tevī es dzēržu Tovu smolkjyuteigū atbiļdi:
Runoj, Kungs, Tovs kolps klausōs…
12. decembris: Tovs vōrds ir īraksteits Munōs dalnōs.
Jo Es, Kungs, Tovs Dīvs, doru stypru tovu lobū rūku, saceidams tev: „Nasabeisti, Es nōku tev paleigā!” (Is 41, 13)
Bailes ir vyspazamojūšokōs izjyutas: bailes panōk, ka es vairs nasajyutu es pats, ka cytas personas voi nūtykumi var mani paralizēt, atjimt maņ drūsmi, saprōtu, bailes dora tū, ka es aizmērstu par sovu cīnu un sōcu izaturēt tai, it kai es nabyutu es. Zaudeju kontroli pōr sevi, kreitu panikā, nivīnam vairs nauzatycu un izmiseigi mekleju pyrmū lobōkū atrisynōjumu, lai tikai dreižōk varātu justīs drūšeibā. Tei ir ōrkōrteiga situacija, bet vīnlaiceigi tei ir muna ikdīna: ceļš uz dorbu automašynā, autobusā, viļcīnī; īlas, reizem maņ piļneigi svešas vītas, jauni, napazeistami cylvāki…Cik gon bīži šōs bailes slēpās dzili sirdī, bailes, kuras man čukst ausī: tu esi vīns pats, vari pasaļaut tikai uz sevi, natici mīlesteibai, jo tōs ir īdūmas. Jā, bailes ir lels kārdynōtōjs.
Bet par laimi, maņ esi Tu! Cik gon bīži naīvārōts munas dzeives trūksnī un kņadā, munā uzmaneibas koncentracijā uz sevi un ryupēs tikai par sevi. Tu atnōc un snēdz man sovu rūku, pajem mani pi rūkas, un ar izbreinu es konstateju, ka Tovōs dalnōs ir īraksteits muns vōrds, pošā centrā, tai, it kai tys byutu deļ Tevis vyssvareigōkais nu vysim. Kōpēc – it kai? Es asmu Tovā sirdī, Tovā centrā, jo Tu nikod un nikur nanūlaid nu manis sovu žālsirdeibas, izpratnes, akceptacijas un prīka pylnū skatīni.
Bet cik bīži es mekleju cytas dalnas, kuras pyrmajā breidī maņ līkās atraktivas, intrigejūšas, skaistas, gaidūt, ka tūs pīskōrīņs piļneibā nūmīrynōs munas sirds izsolkumu. Un aizmērstu par Tovu dalnu, kura nikod nauzabōž, pacīteigi gaida, ir gotova atbaļsteit mani vīnmār, kod vīn es tū palyugšu… jeb kod pat naprosu tū, jo cik daudz reizes tei ir mani izglōbuse nu baiļu izmysuma, nu naticeibas, nu tymseibom veļ daudz agrōk, nakai es īsadūmoju Tev tū palyugt… Tovas dalnas pīskōrīņs uzmūdynoj ticeibu, dora tū, ka es varu pasaskateit uz sevi vysā patīseibā un ar mīlesteibu, mōcūtīs mīļōt sovas vōjeibas, akceptēt sevi taidu, kaids es esmu, atvērt Tev sovu sirdi, lai tei vairōk klauseitūs Tevī, nakai sovā namīrā.
Jo tikai Tu jem mani sovōs rūkōs ar piļneigu mīlesteibu, bez jebkaidom īnaida zeimem, grybūt, lai es prostu ar tū daleitīs ar cytim, atpazeistūt Tevi cytūs. Bet vyspyrms ir vajadzeigs īsamōceit redzēt Tevi sevī…
Kungs, munas acis atsaver un es sōcu atklōt un izprast Tovu klōtbyutni tī, kur agrōk maņ rōdejōs tikai brīsmes un tymsums…
13. decembris: Kur ir Tovs Dīvs?
Kod Es jyusus izsyuteju bez naudas moka, bez sūmas un bez sandalem, un voi jyusim kaut kō pītryuka? (Lk 22, 35)
Kur sōcās muna ticeiba? Kas ir munas dzeives centrs, kur izaškir tys, kai dzeivōt: piļneigā prīkā voi skumēs?
Pateišam, ikvīna cylvāka dzeivē ir taida vīta, kur namiteigi nūteik ceiņa, kur namiteigi kotru dīnu pījemam lāmumus, kuru rezultati atsateic uz mums. Tei ir vīta, kur dzymst voi mērst ticeiba Mīlesteibas Dīvam, ticeiba Dīvam – Draugam.
Papētejūt sovu dzeivi, pōrsteigts atklōju, ka šei vīta munā dzeivē vīnkōrši ir pōrlīceiba tymā, ka manī tryukst kaut kō svareiga un napīcīšama sevis un pasauļa uztverē, voi ari ūtraidi: pōrlīceiba, ka tys, kas maņ ir vyssvareigōkais un vysvairōk napīcīšamais, jau ir maņ dūts. Daudzreiz es konstateju, ka varbyut munā dzeivē ir pītryucis vacōku mīlesteibas, dūteibu, talanta, veseleibas, eistu draugu, dorba utt., un, skotūtīs uz tūs tryukumu nu cilvēciskō redzes vīdūkļa, es tik daudzas reizes sōcu sasaceļt pret Tevi. Es sōcu ticēt, ka Tu pateišam nasaryupej par mani, jo man ir tik daudz kō pītryucis…
Jo esi Dīva Dāls, pavēlej šim akminim, lai tī pōrsavērš par maizi. Voi tys ir kas slykts, vēlētīs dzeivē tū, kas kolpoj teiši dzeivōšonai, atteisteibai? Nā, tys nav nikas slykts. Bet tei nav vysa dzeives eistineiba. Jo dzeive pa eistam ir kas vairōk, nakai maize, dorbs, draugi, veseleiba… Jo ir veļ ari Dīva gryba. Tik bīži tei ir deļ mums sōpeiga, asociejās ar ļaunumu, kuru grybam pastumt molā, nadūmōt par tū. Bet Tev ari nabeja vīgli, un Tu juti tū pošu, kū mes: „Jo tys ir īspējams, lai šys bikers īt maņ garum”.
Te nav runa par tū, lai izprast vysu, lai izprast Dīva grybu, bet gon par tū, lai es sajustu sovā sirdī, ka tryukums munā dzeivē varbyut ir deļ manis žēlesteiba, lai varātu satikt Tevi, jo es uz sovu dzeivi pasaskateišu ar Tovom acim. Un varbyut tys ir lōsts, ka es ļaunūs ļaunuma kārdynōjumam tymā, ka, jo maņ napīdar tik daudzas lītas, tod Tu navari byut muns Dīvs. Voi kaut vīnreiz dzeivē es asmu uzadrūšynōjis tai pa eistam par tū padūmōt? Voi asu uzadrūšynōjis byut atklōts pret sevi un pret Tevi? Voi Tova gryba atteiceibā uz mani, kura pasarōda tymā, kas lobs un pīļaun tū, kas ir slykts, tai ari aizvess mani dzeiveibā voi nōvē?
Kōpēc esi tik izmysuse, muna dvēsele, un tik namīra pylna manī? Cerej uz Dīvu, jo es veļ Jam pasateikšu: sovam Glōbējam un sovam Dīvam! (Ps 42,6). Kungs, uzlīc man sovas rūkas un dūd maņ pasaskateit uz sovu dzeivi tai, kai Tu uz tū skotīs. Stōvi maņ klōt un naatstōj mani!
14. decembris. Man ir acis, bet naradzu.
Eliass jau ir atnōcis, bet tī jō napazyna un dareja ar jū, kū grybēja. (Mt 17,11).
Eliass beja Vacōs Dereibas pravītis. Kū tys nūzeimoj – byut par pravīti? Kaida ir kotra pravīša syuteiba? Tys nav nikas cyts, kai atstōsteit poša Dīva vōrdus. Kū Tu šudiņ man grybi pavēsteit, Kungs?
Es aicynoju tevi, lai tu atjaunōtu draudzeibu ar Mani. Tys, kū runōja pravīši, nav nikas cyts, kai atgōdynōjums, ka Es asmu žālsirdeigs Dīvs, kas nasasteidz dusmōtīs, bet ir vīnmār tyvu. Ka Es asmu Eamnuels – Dīvs ar tevi, ka kotru dīnu eju tev blokus, kaut ari tu Mani naredzi, ka Es asmu tik tyvu tev, ka dzeivoju tovā sirdī, ka mīļoju Tevi… un tōpēc nūlīku tovā ceļā cylvākus, ļūti dažaidus, kuri tūmār nasamitej byut par Munim pravīšim deļ tevis. Tu tikai pasaskoti, kū tu esi saticis sovas dzeives ceļā pādejā laikā. Voi tys beja gadejums? Kū jī mēginōja Tev pavēsteit par tevi, par Mani?
Nagaidi vairōk nikō, nagaidi nikaidus breinumus.
Es zynu, Kungs, bet tys ir tik gryuši, jo vīglōk ir nūticēt breinumam, nakai tam, ka tī, kurus Tu nūlic munā ceļā, var man daudz kū pavēsteit par Tevi, par Tovu mīlesteibu. Un es namiteigi atsaveru atpakaļ. Bāgu prūjom nu sevis. Gaidu kaut kaidu pōrdabisku zeimi, kas spātu mani pōrlīcynōt par tū, ka Tu taču mani mīļoj, ka Tu tok dūd maņ spāku un pīteikūši gudreibas, lai lemt par sovu dzeivi, lai nabēgt pošam nu sevis, lai byut laimeigam. Es zynu, labi zynu, ka, jo naīvārōšu šōs mozōs, reizem pat banalōs zeimes, kuras Tu maņ syuti kotru dīnu, jo nasadzērdēšu Tevi cytūs cylvākūs, tod, jo ari Tu atsyuteitu kaidu nu myrušajim, es tai voi tai naatsagrīztu. Jo atsagrīzšona nav zeimju, bet gon munas sirds skaidreibas un ilgu panōkums.
Kungs, pasaklausi pats, kaida tei ir un, lyudzu, nūvērs munu naticeibu. Dūd maņ skaidras acis, lai es prostu Tevi saskateit cytūs…
15. decembris. Kas gryb Maņ kolpōt, lai sekoj Maņ.
Voi Tu esi Tys, Kam ir jōatnōk, voi myusim ir jōgaida cyts? (Mt 11,2)
Kungs, voi Tu esi pasaules Pesteitōjs, Tys, kurs atness mīru, laimi un harmoniju? Voi es varu rēkinōtīs ar Tevi, voi ari byutu lobōk, jo es pamaklātu kaut kur cytur: magijā, spiritismā, kaidā nu jaunajom ticeibom, cytā ideologijā? Jā, Tovi vōrdi skaņ skaisti, bet pasaulē tok ir tik daudz ļaunuma, tik daudz īnaida storp cylvākim, antipatiju, nasapratnes, tolerances tryukuma… tik daudz slimeibu, dobas katastrofu, nūteik tik daudzi kari, un līkās, ka šudiņ pat tī arvīn veļ nūteik religiskū uzskotu dēļ. Voi teišam mes asam atsakōpuši atpakaļ? Tik daudz terorisma, tik daudz īmīsōtō ļaunuma… Pasaver, Kungs, pat pats Jōņs Kristeitōjs, kurs tūmār Tevī pazyna apsūleitū Mesiju, kurs pavēlēja sovim divim mōceklim sekōt Tev, ari jys zaudēja pōrlīceibu: „Voi Tu esi Tys, Kuru mes gaidam?”
Kōpēc es tū jautoju? Voi na tōdēļ, ka skotūs uz pasauli pa sovam un saskotu tajā tikai ļaunumu? Maņ līkās, ka es nasaprūtu, voi nagrybu saprast, ka Tu na tikai pīdzymi pyrms 2000 godim, bet ari turpynoj dzeivōt myusu vydā: Tu esi ōrstūs, kuri šudiņ ōrstej taidas slimeibas, kas veļ pyrms desmit voi divdesmit godim beja naizōrstejamas. Tu esi tymūs cylvākūs, kuri ceinejās par breiveibu, par vīnleidzeibu, par vīnleidzeigom tīseibom storp veirīšim un sīvītem, storp tautom. Tu esi tymūs, kuri brauc uz Afriku un Aziju paleidzēt vysnabadzeigōkajim un kuri „runoj” ar sovim dorbim: „Dīvs jyusus nav atstōjis! Dīvs par jyusim nav aizmērsis!” Reizem pīteik ar vīnkōršu uzrokstu uz vannas, kurā mozgoj vysnabadzeigōkūs: „Tei ir Kristus mīsa!” Tu esi tymūs, kuri strōdoj ari pi myusim ar slymajim, nabadzeigajim, napylnvērteigajim… Loba un ļauna nūslāpums, kas aug un kļyust arvīn varenōks ar kotru dīnu. Na tikai ļaunais, bet ari lobais. Voi es prūtu tū saskateit?
Kū Tu maņ ar tū grybi pavēsteit? Voi maņ ir jōstōv ar salyktom rūkom un jōvaimanoj par vysu? Voi taids var sauktīs par Tovu mōcekli, kristīti? Es zynu, Kungs, ka Tu respektej munas šaubas, bet dzēržu ari Tovu atbiļdi: „Oklī atgyus ocu gaismu, kūrlī dzērdēs, spitaleigī kļyus vasali. Svēteigi ir tī, kuri par Mani nasašaubeis.
Kungs, Tu zyni, cik ļūti maņ pītryukst prīka, jo es skotūs uz pasauli pa sovam. Kungs, dūd maņ sadzērdeit Tovu bolsu, īmōci maņ meklēt Tevi… un nastōvēt ar salyktom rūkom!
16. decembris. Jo jyus nakļyusit kai bārni, naīīsit Dabasu Vaļsteibā.
Jezup, nasabeisti jimt Mariju, sovu leigovu, pi sevis; jo Tys, kas nu Jōs dzims, ir nu Svātō Gora. (Mt 1, 20)
Kungs, cik daudz skaistuma un kaut kō naparosta ir kotra bārna acīs! Skaistums, labesteiba, navaineiba – tōs ir lītas, kas pīsaista munu skatīni. Labesteiba, kuru var kontemplēt stuņdem ilgi. Kaut kas ir sacejis, ka, lai īraudzēt Tovu vaigu, vajag īsaskateit bārna sejeņā. Jā, bet ar laiku kotrs nu myusim pazaudej tū labesteibu, ar laiku arvīn gryužōk kļyust smaideit, tai parosti, normali, spontani smaideit, jo arvīn mozōk uzatycam cytim, poši sev, jo arvīn mozōk tycam lobajam, bet vairōk slyktajam vērs zemes, vairōk uzmaneibas sakūpojam uz tū, kas myusim dora sōpes, uz sovstarpejom nasaskaņom, uz tū, kas myusus škir, bet navys vīnoj. It kai myusim ōdas vītā byutu uzauguse solta nauzticeibas , naticeibas lobajam, saryugtynōjuma, žālōšonōs čaumola, nūbrīduse, it kai tik sacītējuse čaumola, kas nauzjem nu ōrīnes nikaidas draudzeibas un labesteibas zeimes un naļaun, lai tī vīnkōršī un skaistī impulsi, kuri veļ myusūs dzymst, tyktu izrōdeiti cytim. Jo – kū gon cyti par mani saceis, kū jī par mani padūmōs? Jo nakļyusit kai bārni, naīīsit Dabasu Vaļsteibā. Tys nūzeimoj, ka, jo es sevī nasaglobōšu un naatteisteišu tū pyrmatnejū labesteibu, kuru Tu, Kungs, manī esi īlicis, es nikod Tevi nasatikšu.
Cik tys ir labi, ka Tu nōc pi manis kai navareigs bārns. Tovs vaigs izstoroj mīru, mīlesteibu, uzticeibu, ticeibu maņ, ticeibu tam, ka es varu dzeivōt draudzeibā, ka tei ir īspējama, jo Tu vysu laiku redzi manī tū labesteibu, kura mōjoj varbyut kaut kur dzili munas sirds dziļumūs: sasarōvuse, pasaslāpuse munas sirds kakteņā, bet veļ dzeivoj. Tu nikod nasašaubej par mani. Un taids Tu paliksi leidz golam. Tu nikod nakļyusi „nūbrīdis”, jo esi saglobōjis ticeibu cylvāku labesteibai. Pat pādejā sovas dzeives breidī, kod mērdams soki: „Veļ šudiņ tu byusi ar Mani paradizē”. Tu tyci leidz golam. Daudz vairōk, nakai es tycu pats sev.
Es pasateicu Tev par Tovu breineigū dzimšonu. Par tū, ka tu vīnmār sovā sejā attāloj Dīva labesteibu: Jō mīlesteibu, žālsirdeibu, aicynōjumu draudzētīs. „Filip, kas redz Mani, tys redz Munu Tāvu!”
Kungs, paļdis! Tu vīnmār esi pi manis! Dūd maņ spāku un dedzeibu, lai es prostu pījimt Tevi sovā sirdī! Dūd, lai muns vaigs deļ cytim kaut mozdrusceņ lyktūs leidzeigs Tovam attālam.
Kungs ir tyvu…
17. decembris Mīlesteiba ir pacīteiga.
Taitod, pavysam nu Abraama leidz Davidam ir četrupadsmit paaudzes; nu Davida leidz Babilonas vērdzeibai ir četrupadsmit paaudzes; nu Babilona vērdzeibas leidz Kristum ir četrupadsmit paaudzes. (Mt 1, 17).
Laiks. Laiks, kuru mērej ar ciļvāku eksistenci. Ar jūs dzeives pacālumim un krytumim. Ar prīka un skumju breižim, ar pīdzimšonas un nōves breižim, ar uzvaru un zaudējumu breižim, ar Tovas Mīlesteibas atraideišonas un atsagrīzšonas pi tōs breižim. Kod losu sv.Mateja uzraksteitūs vōrdus, tod tūs cylvāku dzeive, kuru vōrdi teik nūsaukti, līkās tikai taids breidis.
Kōpēc, Kungs, Tu gaideji tik ilgi, lai pasarōdeit pasauļam? Tys, kū Tu grybēji myusim parōdeit, taču ir pesteišona, ir lobums. Tovi vōrdi tok dzīdynoj un dūd mīru. Tod kōpēc Tu tik ilgi vylcynōjīs, lai atsaklōt piļneibā, lai nōktu pi myusim kai vīns nu mums? Es Tovā vītā byutu darejis pavysam cytaidōk. Jo es byutu Tovā vītā, es byutu pasasteidzis, atnōcis vysā slavā un gūdeibā, lai vysi Tevi pazeitu. Nabyutu vajadzējis pīlikt nikaidas pyules, nabyutu vajadzējis jautōt: „Voi Tys ir gaideitais Mesija?” Vyss byutu skaidrs jau pyrmajā breidī… bet voi tod staleits byutu pīmārōta vīta deļ pasarōdeišonas cylvākim?
Kungs, kōpēc gaideji tik ilgi? Kōpēc pīļōvi tū, ka cylvāki daudzas tyukstūšas godu dzeivōja tymsā, naziņā, sirds atsolumā, bet bīži ari īnaidā? Varbyut teiši tōpēc, lai Tova gaisma atspeidātu vysā sovā spākā un vareneibā? Gaisma tymsā. Dōvona, kuru nagaida, bīži vīn palīk gluži vīnkōrši nanūvērteita. Ar kaidu prīku mes gaidam tū, kō tryukumu izjyutam: mīlesteibu, draudzeibu, sevis akceptaciju. Es jyutu, ka tys vyss ir pastīptas rūkas attōlumā nu manis. Varbyut Tu vylcynōjīs tik ilgi tōpēc, ka… gaidēji aiz mīlesteibas, lai cylvāks saprostu, ka pats ar sovim spākim nav spējeigs piļneibā īmīļōt, navar byut laimeigs?
Kungs, Tu nōc pi manis breidī, kod es asmu sapratis sovu nīceibu, sovu tukšeibu. Tu nōc tod, kod muna tymsa sabīzej. Un tys ir vyslobōkais breidis, jo tikai Tu vari izgaismōt munas tymseibas krāslu. Jo Tu pats zyni atteiceigū laiku, kod mani vajag nūmīrynōt un prassi atrast manī vītu, kur varēsi pasacīmōt.
Nōc, Kungs Jezu!
18. decembris. Ar Jezus pīdzimšonu beja tai…
Jezup,Davida dāls, nasabeisti jimt Mariju, sovu leigovu, pi sevis; jo Tys, kas nu Jōs dzims, ir nu Svātō Gora. (Mt 1, 20)
Tys, kas ir pōrdabisks, izraisa manī bailes, jo pōrsnādz munas saprasšonas spējas. Varbyut nu tō ari rūnās naprasme uzaticēt Dīvam, namiteiga ceiņa pošam ar sevi: nu vīnas puses – pasaļaušona tikai uz sevi, uz sovim spākim, īspējom un dūteibom, bet nu ūtras puses, kaids mīreigs bolss, kurs mudynoj vysu salikt Dīva rūkōs, mudynoj uzaticēt… Tys, kas nūtyka ar Jezupu, kotru dīnu nūteik ari ar mani: bailes, lai pījimt tū, kas nōk nu Gora. Jo tys tok nūzeimoj tū, ka nu šō laika munai dzeivei ir piļneibā jōpasakļaun Dīva grybai, taipat kai Marijas dzeivei. Cik gryuši ir pasaceit tū vīneigū „jā”, kod zynu, ka tys nūzeimoj atsateikt nu sevis.
Varbyut tōpēc Marijas „jā” vērteibu var saleidzynōt ar pyrmū Dīva elpas dvesmu, ar pyrmū vōrdu, kas radeja pasauli. Tys vōrds deve dzeiveibu pasaulei, cylvākim. Marijas vōrds dūd jaunu dzeivi un cereibu tim, kuri atsarūn bezcereibas tymsumā. Pīkrisšonas un akceptacijas vōrds Dīva grybai ir piļneigi napazeistams. Vōrds, par kuru Marija nikod nanūžālōja, jo Dīvs izarōdeja uzticeigs sovam apsūlejumam. Jys napasorgōja jū nu cīsšonom, bet ari nikod naatstōja sovu Kolpyuni, saglobōja uzticeibu Jai.
Kotru reizi, kod es Tev, Dīvs, soku „jā”, kotru reizi, kod atsaveru cytam cylvākam, pasarōda gaisma tymseibōs, pasarōda cereiba. Reizem tys dōrgi moksoj, bet, kod vālōk es īraugu tō prīku, kuru uzjēmu, kuram paleidzēju, jō cereibu, smaidu, ticeibu, sirds pastyprynōjumu, tod gluži vīnkōrši aizmērstu par agrōkajom gryuteibom. Lai ari bīži ļaunais gors līk man dažaidus izmaklātus škēršļus, palelynoj tū izmārus, nūrōdūt uz naīspējameibu izdareit lobu, un caur tū parōda muna paaicynōjuma bezjēdzeibu, kotra cylvāka paaicynōjuma bezjēdzeibu: dori lobu un bēdz nu ļauna! Jo, lai ļaunais uzvarātu, vajag tikai nikō nadareit.
Jezup, ari tu pīdzeivōji īkšejū ceiņu, šaubas un nadrūšeibu, kaut ari beji saprōteigs, gudrs un Gora pīpiļdeits. Es tevi lyudzu, paleidzi maņ, lai Jezus pīdzymtu munā sirdī caur munu „jā” . Paleidzi maņ saprast jāgu tam, kas ir nūticis munā dzeivē pādejā laikā tai, kai Tu saproti, kod tymseibu un napiļneibu laikā pi tevis atnōce Dīva Dāls.
19. decembris. Īticēt cereibai par spīti cereibai
Jī obi, uzticeigi piļdeidami vysas Kunga bausleibas un lykumus, beja taisneigi Dīva prīškā. Bet jim nabeja bārna… (Lk 1,6)
Tei ir lela tragedija, kod navar byut bārni kaida nu laulōtū naaugleibas dēļ. Lela cilvēciskō tragedija, kura atsakōrtoj daudzōs gimenēs pōri godu tyukstūšim. Voi tei ir Tovas sirds atrībeibas, najyuteibas un aizcītynōjuma zeime pret cylvāku nalaimem? Un na tikai šaida veida tragedija, bet ari daudzas cytas – lelas un mozas: kaida tyvinīka nōve, dorba zaudēšona, aprunas, problemas, aizīšona nu seminara, škēršonōs, voi, kaut vai napylnvērteiba un vīnkōrši nagūds cylvāku acīs. Nagūds, voi vyspōrejō naticeiba Dīva labesteibai un teiša pōrlīceiba, ka konkretū cylvāku ir Dīvs atstōjis. Kōpēc Tu pīļaun, ka šōs nalaimes skar taisneigūs cylvākus, kuri navainojami dzeivoj pēc Lykuma prīkšrokstim? Kōpēc atļaun, ka cyti izasmej nu tim, kurus ir pīmeklējuse nalaime, kurim nav pasaveicis dzeivē?
Bet varbyut man ir jōvaicoj pavysam cytaidi: Nu kurīnes tī problemu skortī gyust spākus deļ tō, lai par spīti vysam varātu uzavest tik navaineigi, atbylstūši vysom bausleibom? Nu kurīnes tim, kuri cīš, ir tik daudz cīna un tik spēceiga ticeiba, nasaskotūt uz tū, kas ar jim nūteik? Jo tys tok ir piļneigi naracionali, bez jāgas. Kōpēc Zaharijs palyka par prīsteri ari turpmōk, nasaskotūt uz pōr jū klōjušūs nagūdu, un lyka Tev upurus? Dareja tū tai, jo tai vajadzēja? Jo vairōk navarēja atsakōpt? Bet varbyut pateišam beja dīvbejeigs cylvāks, pylns ticeibas, kaut ari na bez šaubeišonōs, jo tod, kod jys īraudzeja eņgeli, na uzreiz īticēja, ka jam pīdzims dāls. Dīvs ir īmīļōjis tūs, kuri jam uzticeigi kolpoj, un nasaskota ni uz kaidim lobumim. Kurs kolpoj gon tod, kod vyss nūrit labi, gon ari tod, kod klōjās ļauni. Voi tod nav vysgryušōk kolpōt Dīvam teiši taidā veidā, un cylvāku acīs izaskateit par muļki, jo pats nu tō nikō naīgyusti? Tei ir tik gryuta uzticeiba, bet tei kļyva par tik daudzu svātū liktini. „Jo muni celi nav jyusu celi, un munas dūmas nav jyusu dūmas”.
Un tūmār teiši deļ taidim cylvākim Tu gatavoj sovu atnōkšonu vērs zemes un ļaun Sevi pazeit cytim caur vīnkōršajim cylvākim, caur tim, kuri tic preteji cereibai, bīži vīn caur naizgleitōtim, bez dorba asūšim cylvākim, kurim dzeive ir darējuse pōri, bet kuri nav zaudējuši cereibu. Par spīti vysam un vysim.
Kungs, lyudzu, syuti munā ceļā taidus cylvākus, kai Zaharijs. Pīsaisti mani pi Sevis caur jūs līceibom. Lyudzu, īmōci man izturēt tymā, kas lobs, golvonūkōrt tod, kod par tū byus jōsamoksoj lela cena, kod byus kaut kas jōzaudej. Dōvoj maņ patīsas, varūneigas ticeibas dōvonu leidz pat beigom… Tōpēc ka ari mani Tu esi aicynōjis uz šaidu ticeibu.
20. decembris Dzeiveibas zeime.
Es napraseišu un nakārdynōšu Kungu (Is 7,12)
Es asmu cylvāks. Tys nūzeimoj, ka maņ ir vajadzeigas zeimes, vajadzeiga sveicynōšonōs zeime, vajag izstīptu rūku, laiku pa laikam ir jōapskauj sovs draugs, lai izrōdeit jam sovu draudzeibu… Maņ ir vajadzeigas zeimes, žesti, mimika, lai izrōdeit tū, kū izjyutu: prīku, skumes, nūžālu, dusmes… Bet storp šom vysom ikdīniškajom zeimem ir napīcīšama tei vīna, vyssvareigōkō: taida zeime, kas maņ namiteigi atgōdynōtu, ka munai dzeivei ir jāga, ka bīži vīn palākā monotonumā aizejūšōs munas dzeives dīnas ir ar jāgu, ka munas sirds pukstīnim ari ir sova jāga… Un es uzstōjeigi mekleju. Dīmžāl bīži vīn na tī, kur vajag. Mekleju lītas, personas, nūtykumus un sovūs meklejumūs pōrlīcynoju pats sevi, ka tys ir kaut kas absoluts, piļneigs, kas maņ jau tyuleņ snēgs laimi. Es pīkeru sevi pi dūmom, ka sōcu idealizēt kaidu personu, kaidus materialūs lobumus, kaidu situaciju. Jo es na reizi vīn sev soku: es byutu apmīrynōts, jo maņ byutu tys voi šytys, byutu apmīrynōts, jo īgyutu tō voi cyta cylvāka draudzeibu, byutu apmīrynōts, jo pīdzeivōtu taidu voi cytaidu nūtykumu, un tod es byutu laimeigs. Un tai es mātojūs, maklādams tū idealū zeimi, munu fetišu, kas varātu apmīrynōt munas sirds vysdziļōkōs ilgas.
Un ar pōrsteigumu atklōju, ka muna sirds tūmār meklej kaut kū vairōk. Ka tū navar pīpiļdeit nivīna līta, un nivīna persona, un ka vīnmār muna sirds ilgōsīs pēc kaut kō vairōk. Es atklōju, ka muns ceļōjums magiskōs zeimes meklējumūs, nūvad mani pi mūkom, pi myužeigō namīra sirdī, pi namīra dvēselē, ka muna sirds teik grauzta veļ vairōk un es nūnōku veļ lelōkā apmulsumā, nakai pyrms tam. Tys, kam vajadzēja nest man laimi, dora, ka es jyutūs veļ nalaimeigōks, jo… mekleju ōrpusē. Jo man līkās, ka pateišam muna dzeive nikō nanūzeimoj, ka muna pīdzimšona beja tikai gadejums… Un mekleju ōrpusē, veļ vairōk palelynōdams distanci storp sevi un sovu sirdi. Es aizmērstu, ka Tu tok dzeivoj jymā un maigi čuksti maņ ausī: „Tev byus vyss, kas vajadzeigs, lai byutu laimeigs. Voi tu tū naredzi? Kōpēc tu meklej kaut kaidas magiskas zeimes ōrpus sevis un aizmērsti par tū, ka Es dzeivoju tevī? Jo tu meklej mīru, pīdūšonu, žālsirdeibu, tod īsaskoti sovā sirdī un īraugi, ka tōs tī ir, tikai nadaudz apputējušas, aizmērstas…”
Kungs, voi Tu maņ caur tū grybi pasaceit, ka vyssvareigōkō zeime deļ manis ir muna poša dzeive? Ka es varu uz tū pasaskateit pa jaunam, uz vysom sakōvem un naveiksmem pasavērt pavysam cytaidi, ar Tovom acim?
Kungs, redzi, es stōvu Tovā prīškā nūsamūcejis, navareigs kai bārns. Nūguris nu namiteigim meklējumim ōrpusē, kurls pret sovas poša sirds bolsu, kura maņ atgōdynoj Dzeiveibas vōrdus: „Es asmu Ceļš, Patīseiba un Dzeiveiba… tevī!”
21. decembris. Pasaskateit ar mīlesteibu.
Celīs, muna draudzine, muna skaistule, un nōc šur! (Dz 2,10)
Cik daudz ir dažaidu veidu, kai pasaskateit: kod eju pa īlu, kod tajā pošā dīnā sateiku dažaidus cylvākus, paziņas, dorba bīdrus, tyvinīkus gimenē, kotrs nu jim uz mani skotōs pa sovam. Vīni ar labvēleibu, ar prīku acīs, ar optimismu, cyti ar vīnaldzeibu, reizem kritiski, reizem ar distanci. Bet es tok asu tys pats cylvāks, un dažu stunžu laikā nikas manī nav mainējīs. Un reizem es jyutūs apjucis, jo nazynu, kurs nu šim skatīnim ir patīss. Kū maņ dūmōt par sevi? Voi cytu cylvāku skatīņs parōda patīseibu par mani, voi dreižōk tei ir jūs pošu problemu, ļaunuma un namīra projekcija…? Kurs ir tys eistais un navyltōtais skots uz mani? Kur tū var satikt?
Par laimi maņ ir pīredze, kai uz mani skotōs muni draugi, kuri vīnmār manī īvāroj lobū un skaistū, tōs lītas, kas tik bīži bāg prūjom nu manis poša. Jī saskota manī daudz vairōk lobū īpašeibu, nakai es pats sevī. Jī nakoncentrej uzmaneibu uz tū, kas ir ļauns, nagremdej mani, jo skotōs uz mani ar mīlesteibu un prūt tū īlikt parostā, atklōtā skatīnī. Jī skotōs un vīnmār dūd maņ īspēju, kod maņ godōs izdoreit kaidu pōrkōpumu, jī mani mīrynoj un atbolsta tōlōkajūs centīņūs… Jī atgōdynoj maņ, ka jī maņ tic. Un ar sovim skatīnim jī maņ atgōdynoj tū, ka Tu pyrmais esi pasaskatējis uz mani taidā veidā. Jūs skatīni atspūguļoj Tovu skatīni!
Tys beji Tu, kas pasavēre ar mīlesteibu uz jaunekli. Tu pasavēri acīs sovim mōceklim, atgōdynōdams jim: „Tys nav īspējams pi cylvākim, Dīvam vyss ir īspējams”. Cik bīži myusim ir gryuši pasavērt uz sevi tai, kai Tu pasavēri uz mums. Kungs, cik bīži maņ ir gryuši pasavērt uz cytu cylvāku, īdūmojūt par tū, kai Tu uz jū pasavērsi, kū Tu deļ jō vēlejīs? Bīži es naprūtu pasavērt uz cytim taidā veidā, un… naprūtu tai pasavērt pats uz sevi… Vīnkōrši, ar mīlesteibu, kura nameklej tū, kas ļauns, bet tū, kas ir lobs manī un cytūs.
Kungs, muna sirds ir namīreiga, jo skotōs uz cytim un uz sevi bez mīlesteibas. Dūd maņ jaunas acis, dori, lai munas krāslas pustymsā es īraudzeitu Tovu gaismu. Dori, lai es sovā dzeivē atklōtu Tovu klōtbyutni: maigu un reizem napīviļceigu. Īmōci man īsaskateit Tovōs acīs un atklōt tajōs Mīlesteibu, kura mani ir radējuse un uztur kotru dīnu. Ari šudiņ!
Dariušs Mihaļskis SJ
22. decembris. Svēteigi tī, kuri olkst pēc taisneibas
Jys īvārōja sovas kolpyunes zemeibu… (Lk 1, 48)
Kas ir taisneigums? Maņ ir gryuši atbiļdēt uz šū jautōjumu, jo es taču zynu, nu personeigōs pīredzes, ka vērs šōs zemes taisneibas nav. Cik bīži maņ ir nōcīs pīdzeivōt nataisneibu nu cytu puses, un cik bīži… es pats asmu bejis tai par īmesli caur sovu naobjektivitati, caur nauzmaneibu. Principā es taču grybu lobu gon sev, gon cytim, un tik bīži tys izavērš par ļaunumu. Tik bīži es asmu jēmis vārā sovu taisneibas izjyutu, un tikai sovu! Un kaidā breidī izarōdeja, ka ar tū vīn napīteik. Grybu lobu, bet doru ļaunu. Pēkšni izarōdeja, ka nav pīteikūši ar munu taisneiguma izjyutu, ar taidu munu pōrlīceibu, ka es taču zynu vyslobōk, ka es prūtu izlemt, ka es prūtu atrast pareizu attīksmi: atteiceibōs ar munim tyvinīkim, gimenē, sabīdreibā, gryutōs situacijōs, kur beja napīcīšams pījimt kompliceitu lāmumu, kod nagaideiti atsaklōja skaudeiba nu cytu puses, vēlēšonōs dominēt, kotrolēt situaciju, naudu, sakarus…
Es grybēju vysu izdareit pa sovam. Tōpēc bāgu nu atsateikšonom, nu cīsšonom, nu naizpratnes nu cytu puses. Jo vai tod maņ nabeja tīseibu sajimt lobu attīksmi pret mani, voi naasu peļnejis atzineibu nu cytim, vai prasmi izlemt? Un izarōdeja, ka es asmu pōrsarēkinōjis, jo pasaļōvu tikai uz sovim spākim. Jo beju aizmērsis, ka muna taisneiba nav Tova taisneiba. Ka munas stygas nav Tovas stygas. Ka muna izpratne par kolpōšonu Tev baļsteita vīneigi uz tū, kas ir efekteigs un efektivs, kas nas konkretu atrisynōjumu, ka tei beja munas gudreibas un muna spāka manifestacija, ka tei deve momentalu kompensaciju.
Tōpēc kaut kur dzili sirdī manī vīnmār beja bailes nu cīsšonom, pazamōšonas, pazemeibas. Tys ir kaut kas deļ vōjajim, es dūmōju. Un ar pōrsteigumu atklōju, ka tei tok ir teiši lela spāka zeime. Tys ir vīneigais ceļš vērs zemes, kurs vad uz Tovu Vaļsteibu. Te nav nūzeimes munas personeigajam spākam. Pyrmom kōrtom ir jōbyun pīkrisšonai nu munas puses, lai Tu byutu pyrmajā vītā vysā, un vysam ir jōnūteik tai, kai Tu grybi. Tikai tod var es varēšu atklōt Tovu klōtbyutni, Tovu pīdzimšonu vysōs lītōs, un reizē arī vysas lītas Tevī.
Kungs, naatstōj mani vīnu pošu ar munu īdūmeibu par sovu taisneigumu, ar munu sevis un cytu tīsōšonu. Dūd maņ saprast, kū Tu grybi nu manis! Atver munu sirdi, pīsaskar tai! Dori, lai tei maklātu tikai Tevi, Tevi – klōtasūšu cytūs, tajūs, kurus Tu nūlīc munā ceļā. Mōci mani pasaskateit uz jim pēc Tova taisneiguma māra… Un īmōci mani pasavērt taipat ari uz sevi… Kungs, īvāroj Tovas kolpyunes, Tova kolpa zemeibu!
23. decembris: Tev ir vyss…
Jōs kaimini un radinīki, izdzērduši, ka Kungs jai ir padarejis tik lelu žēlesteibu, prīcōjōs kūpā ar jū (Lk 1, 58)
Dīva Dāla pīdzimšona nav nikas cyts, kai Dīva klōtbyutne cylvāku vydā. Dīvs, kļyudams par cylvāku, Tu tyvojīs mums. Tu vairs naesi kaut kas tōls, naskaidrs, abstraktivs. Tu vīnkōrši nūsastōj myusu vydā, lai īsaskateit myusim acīs, lai uzlikt sovu rūku uz daudzajim sliminīkim un cītējim, lai runōt par Dīvu kai par Tāvu, lai tyvumā uzklauseit tū, kas myusim sōp. Voi var pīpraseit veļ vairōk? Tova žālsirdeiba piļneibā realizejās Tova Dāla atnōkšonā pi mums, pi mums taidim, kaidi asam, Mīlesteibā, kas apsamete uz dzeivi storp mums pīdūšonā, izleigumā, saskaņā, pesteišonā. Kōpēc es mekleju kū vairōk? Kōpēc mekleju sovu laimi kaut kur cytur? Voi tod na tōpēc manī ir tik daudz prīka un tik daudz naapmīrynōteibas, un varbyut pat ryugtuma, cinisma? Bet maņ tok ir vyss, jo man pīdar Tova Mīlesteiba un Draudzeiba? Kai var meklēt veļ kū vairōk? Voi tys nav vyss?
Bet tūmār Tova atnōkšona pi cylvākim napīpiļdeja mesianiskōs, karaliskōs atnōkšonas praseibas: parosts staleits, vīnkōrši un pat nadaudz rupjī goni, tymsums, cyvāku antipatijas, vīsmīleibas tryukums, cylvāku atraidejums un naizpratne… Na tai sagaida Karali, na tai sagaida Mesiju. Bet Tevi tys natraucēja. Jo Mīlesteibai natraucej atraideišona. Tei ir lelōka par munu naizpratni. Jā, Tev sōp muna naizpratne, muni laimes meklējumi ōrpus Tevis, bet Tu tok tik labi zyni munas sirds sōpes, tōs jyutu uzplyudumus, tōs sōpes. Tu vyslobōk saprūti, kas jymā dorōs, pazeisti jū. Tu redzi, cik bīži es nūdoru sōpes pats sev, cik bīži īvainoju cytus un Tevi. Tōpēc Tu atnōc un tōpēc napīvērs uzmaneibu manam „nā”, munai vīnaldzeibai, munam atsolumam. Tu atnōc nakts vydā, lai pats izjustu munas sirds tymseibu. Tu atnōc kai gaisma, cereiba, lobōkas reitdīnas apsūlejums, kai lobō vēsts par munas dzeives jāgu. Tu nōc pi manis taidā veidā, lai es saprostu, ka pat vystymsōkajūs munas sirds kakteņūs var īspeidēt Tova gaisma, un muns tymsums tū naizdzēss. Tu tōpēc nōc pi manis, tycādams, ka es varu pījimt Tovu Mīlesteibu, ka varu tū padareit par munas dzeives centru. Tik ļūti Tu tici maņ.
Kungs,Tu nōc pi manis, lai pavēsteit maņ, ka man ir vyss, ka man pīdar Tovas mīlesteibas piļneiba, ka man nav jōmeklej laime kaut kur tōli, ōrpus sevis, cytūs cylvākūs un lītōs. Tu nōc, jo tici maņ, kai nivīns cyts… Un taidā veidā atgōdynoj maņ, ka navar ticēt Tev, natycūt pats sev.
24. decembris: Dīva Pīdzimšona
Lai ir slaveits Kungs, Izraeļa Dīvs, ka žēleigi apraudzēja un atpērka sovu tautu (Lk 1,67)
Kungs, bet tys jau ir šudiņ? Jā, šudiņ! Es jau vairs navaru saceit, ka gaidu Tevi, ka mēginoju Tevi atrast. Tys jau ir šudiņ! Tu pats nōc pi manis un nagaidi, kod maņ izadūs izleidzynōt vysas munas stygas, ka maņ izadūs atrisynōt vysas problemas, vysas sarežgeitōs situacijas. Tik daudz veļ manī napiļneibu, reizem varbyut pat naīredzēšonas, nadabiskuma. Tev tys natraucej un Tu uzatici maņ, saceidams: „Nauzatrauc! Pasaver, tys ir šudiņ. Tys asmu Es! Atdori sovas acis, izstīp rūkas – Es asmu ar tevi. Es nōku, lai apcīmōt tovu sirdi un lai tevi atbreivōt nu tō, nu kō tu pats nikod naspēsi sevi atbreivōt: nu tova egoisma, nu tovas nauzticeibas sev, nu uzaticēšonōs un autentiskōs mīlesteibas uz sevi, kuru tu esi peļnejis. Redzi, Es nōku bez tova īlyuguma, es šudiņ pīdzimšu tovā sirdī. Voi tod tu nasaprūti, ka jo jau es te grybu tevi satikt, tod tys nūzeimoj, ka tu esi Munas mīlesteibas cīneigs?! Varbyut ir vērts riskēt un pamest vysu: napabeigtu atsagrīzšonu, jo pasaļōvi tikai uz sovim spākim; napīdūdamas situacijas, cylvākus, kuri Tevi arvīn aizskar. Riskej! Atstōj vysu Maņ un atļauņ Man pīdzimt tovā sirdī! Tōs ir Munas vīneigōs ilgas!
Voi saprūti, kas šudiņ var nūtikt tovā sirdī? Tik daudzu sīvīšu un veirīšu sirdīs vysā pasaulē?! Padūmoj par tū. Voi tu tū grybi? Jo nā, tod tys nikas, tikai pasoki Maņ tū. Es īvārōšu vysu, pat tovu atraidejumu. Es vīnmār stōvēšu pi tovas sirds durovom un gaideišu, cikom tu Maņ tōs atvērsi, lai Es varātu īīt un vakariņōt kūpā ar tevi, lai varātu lauzt ar tevi mīlesteibas, mīra, uzticeibas un draudzeibas maizi.
Nav svareigi, kū tu šudiņ jyuti. Lyuk, es stōvu pi tovom durovom un klauveju. Es grybu daleitīs ar tevi Mīlesteibā. Es grybu lauzt Maizi kūpā ar tevi. Pasaver pats un pasaklausi… (Breivs tulkōjums nu D.Mihaļska SJ rekolekcijom Adventa laikam)


text:
Latgolys administrativais dalejums
Latgolys rūbeži i administrativuos dalis mejušuos na reizi — cariskuos Krīvejis, pyrmuos Latvejis Republikys, sovetu i piecsovetu godūs apleiciņu i rajonu rūbeži bejuši izškireigi, i na vysod latgaļu volūdys i kulturys paplateibys vīta labi sakreit ar administrativū dalejumu.
Nu 2009 goda sīna mieneša 1 dīnys Latgolā (i vysā Latvejā) īsadareja jauns administrativi teritoriskais dalejums. Latgolys kulturviesturiskuo teritoreja daleita 22 nūvodūs i 3 republikys mīstūs.
Nu 2009 goda sīna mieneša 1 dīnys Latgolā (i vysā Latvejā) īsadareja jauns administrativi teritoriskais dalejums. Latgolys kulturviesturiskuo teritoreja daleita 22 nūvodūs i 3 republikys mīstūs.
This is an excerpt from the article Latgolys administrativais dalejums from the Wikipedia free encyclopedia. A list of authors is available at Wikipedia.


text:
Bīdreiba ,,As Latgolai,, reikoj kuortejū izgleitojušū un praktiskū pasuocīni, itū raizi tei ir vidis sakūpšonys tolka.
Tolkys laikā tiks sakūpts Dubnys upis krosta pūsms, taipat kluotasūšim tiks pasnīgta eisa pavyiceiba, kai ryupētīs par upis teireibu un biologiskū daudzveideibu, gon tuos krostūs, gon yudinī un kai saglobuot un attīstēt kulturainaviskū vierteibu. Tolkys dalinīkus uzrunuos Vidis specialists, Biologejis zynuotņu magistrs, vairuoku starptautisku vidis projektu dalinīks, eksperts Andris-Viesturs Urtans un ainovu arhitekte, telpiskuos planavuošonys magistre, eksperimentaluos fitoremediacejis duorza Sorkondaugovys upis krostā, idejis iniciatore un autore Ilze Rukšāne.
Iz tolku aicynojam pulcētīs Randaukys muižā 2014.goda 12.julī, suokums plkst. 10.00. Tolkys dalinīkim byus pušdīnis. Vokorā piec tolkys gida pavadeibā ekskurseja pa Randaukys muižu.
Bīdreibys ,,As Latgolai,, vidis iniciativu Randaukā finansiāli atbolsta Latvejis vidis aizsardzeibys fonds.


text:
Talins
Talins (igauņu: Tallinn) — Igaunejis golvysmīsts i pats leluokais mīsts. Ite vysuzeimeiguo Igaunejis ūsta pi Suomu jiuru leiča pošūs vaļsteibys pūstumūs. Taipoš mīsts irā vysu leluokais industrejis i finansu centrys. Talina vacmīsts īlykts UNESCO pasauļa kulturiskuo puormaņtīņa sarokstā. Mīstā izaglobovuse vydslaiku pīstateiba ar sorgsīnu. Harjis apleiciņa administrativais centrys.
This is an excerpt from the article Talins from the Wikipedia free encyclopedia. A list of authors is available at Wikipedia.


text: male vysavace, automaticky vysavac, - vune do vysavace, rucni vysavac eta, - vysavac philips, domaci vysavace, - krbovy vysavac, podlahove vysavace, - usb vysavac, bazenove vysavace, - opravy, prumyslovy vysavac pro suche i mokre cisteni, - vysavace miele, stavebni vysavac, - detsky vysavac, levne, - aku vysavace, bazenovy vysavac, - akcni cena, vysavace concept, - opravy vysavacu, vysavac test, - maly vysavac, vysavace hoover, - elektricke vysavace, vysavacu, - vysavace rowenta, eta neptun, - roboticky vysavac zkusenosti, kde jsou nejlevnejsi, - hodnoceni vysavacu, prumyslove vysavace, - bezsackovy vysavac eta, dilenske vysavace, - hoover vysavace, centralni vysavace, - roboticke vysavace diskuse, vysavac sencor, - vysavace wax, vysavac listi, - sacky do vysavace rowenta, cyklonove vysavace, - vysavace recenze, zahradni vysavace, - rucni vysavace recenze, v trinec, ceska lipa, trebic, znojmo, - vysavace, vysavac progress, - automaticky vysavac robot, vysavac trilobit, - bezsackove vysavace test, rucni vysavace, - inteligentni vysavac, vysavac rowenta, - vysavac hoover, jezirkovy vysavac, - podlahovy vysavac, auto vysavac, - rucni vysavac test, vysavac aeg, - vysavace philips, prumyslove, - vodni vysavac, vysavace s vodnim filtrem, - mountfield, vodni vysavac eta, - bosch vysavac, vysavace prumyslove, - sacky na vysavace, bezsackovy vodni vysavac, - vysavac samsung, bezsackovy vysavac, - sacky do vysavacu, sencor vysavac, - sacky do vysavace eta, vysavac vodni, - rucni vysavac philips, test robotickych vysavacu, - vyprodej, tichy vysavac, - v akci, posledni trendy, - rucni vysavac elektrolux, vysavac vorwerk, - v kladno, most, karvina, frydek-mistek, zlin, vysavac miele, - v liberec, hradec kralove, ceske budejovice, rainbow vysavac, - krbovy vysavac popela, vysavac concept, - vysavace hyundai, vysavac na plovouci podlahy, - rucni vysavace test, vysavace lg, - ve sleve se slevou, sackove vysavace, - prirucni vysavac, vysavac goddess, - prodam roboticky vysavac, pytliky do vysavace, - vysavani, slevy a další.


text:
Leptailurus serval
Servals aba Leptailurus serval (Schreber, 1776) (anglīšu: serval; krīvu: cepBaл; latvīšu: servals) — irā naleļs kaču saimis (Felidae) plieseigais zviers. Leptailurus serval dzeivoj Afrikā[1]. DNS analize paruoda, ka servalim irā jū sovpateiga seņču linija, kas pasaradusi nu tim pošim Felid dzeivnīkim, nu kuo ari Ļovs, i koč servalam daudz kūpeiga ar gepardu, dreižuok gepards irā jaunuoka senejūs servalu modifikaceja.[2]
Izavierīņs[pataiseit]
Auguma garums: 59—92 cm[3];
Astes garums: 20—38 cm[3];
Placu augstums: 54—66 cm[3];
Svors: 7—18 kg[1].
Tys irā stiprys bet smuidrys dzeivnīks ar garom kuojom i relativi eisu asti. Golva jam maza pret augumu, i garuos, apalejous ausis irā cīši kūpā. Kažūka musturs ir maineigs. Parosti servals irā ar spilgtim malnim plankumim, ar 2 voi 4 streipem nu golvys da kokla, a tuoļuok streipys puorīt plankumūs. Servalim ir vysu garuokuos kuojis nu vysim kaču saimis dzeivnīkim, proporcionali pret auguma garumu. Leluokuo dale nu ituo garuma nūtikusi pasateicūt pasagarinuojušim (metatarsalim) kaulim juo pāduos. Ari kuoju pirksti irā pagarinuoti i naparasti kusteigi, paleidzūt jam nūgiut pa dalei nūsaglobuojušu medijumu. Cita servala eipateiba irā - lelys ausis i dzirdes dūbumi čerepa škeletā, kas ļaun eistyn lobi dzierdēt.
Daudzatmejeiba[pataiseit]
Irā 19 zamškiru[4]:
- Leptailurus serval beirae (Wroughton, 1910)
- Leptailurus serval brachyurus (Wagner, 1841)
- Leptailurus serval constantinus (Forster, 1780) †
- Leptailurus serval faradjius J. A. Allen, 1924
- Leptailurus serval ferrarii (de Beaux, 1924)
- Leptailurus serval hamiltoni Roberts, 1931
- Leptailurus serval hindei (Wroughton, 1910)
- Leptailurus serval kempi (Wroughton, 1910)
- Leptailurus serval kivuensis (Lönnberg, 1919)
- Leptailurus serval lipostictus (Pocock, 1907)
- Leptailurus serval lonnbergi (Cabrera, 1910)
- Leptailurus serval mababiensis Roberts, 1932
- Leptailurus serval pantastictus (Pocock, 1907)
- Leptailurus serval phillipsi (G. M. Allen, 1914)
- Leptailurus serval pococki (Cabrera, 1910)
- Leptailurus serval robertsi Ellerman, Morrison-Scott & Hayman, 1953
- Leptailurus serval serval (Schreber, 1776)
- Leptailurus serval tanae Pocock, 1944
- Leptailurus serval togoensis (Matschie, 1893)
Nūruodis i olūti[pataiseit]
- ↑ 1,0 1,1 University of Michigan Museum of Zoology
- ↑ Taiss:Cite journal
- ↑ 3,0 3,1 3,2 Sunquist, Mel; Sunquist, Fiona (2002). Wild cats of the World. Chicago: University of Chicago Press. pp. 142–151. ISBN 0-226-77999-8.
- ↑ BioLib Profil taxonu — druh serval stepní Leptailurus serval (Schreber, 1776)


text: vysavac popela, nejlepsi vysavace, - posledni trendy, nejlepsi roboticky vysavac, - kartac na vysavac, centralni vysavac husky, - vyprodej, vysavace philips, - vysavac zelmer, sacky na vysavace, - vysavac rainbow cena, eta neptun, - akcni cena, multifunkcni vysavac, - rucni vysavac elektrolux, prumyslovy vysavac, - sacky do vysavace zelmer, vysavac samsung, - vysavac akumulatorovy, hoover vysavace, - porovnani vysavacu, v trinec, ceska lipa, trebic, znojmo, - elektricke vysavace, vysavac robot, - vysavac dusty, vysavac vodnik, - nahradni dily na vysavace, v jablonec nad nisou, mlada boleslav, - vysavace test, hodnoceni vysavacu, - vysavace prumyslove, vysavac na plovouci podlahu, - akce, automaticky vysavac recenze, - vysavac test, vysavani, - roboticky vysavac recenze, vysavac s vodnim filtrem, - hubice k vysavaci, vune do vysavace, - saci vykon vysavace, filtr hepa, - cisteni, zelmer, - vysavace, bazenove vysavace, - vysavac wax, vysavac listi, - vysavac bosch, rucni vysavac test, - vysavac lux, rucni vysavac electrolux, - sacky do vysavacu, vysavace hyundai, - robot vysavac, vysavac rucni, - nejlepsi, vysavac do bazenu, - vysavace wax, vysavac eta, - vysavac fagor, vysavac clatronic, - centralni vysavace, sacky do vysavace vorwerk, - opravny vysavacu, rainbow vysavac, - parni vysavace, nove vysavace, - vysavace electrolux, stolni vysavac, - wax vysavac, nosni odsavacka na vysavac, - nejlepsi vysavac, vysavace s vodnim filtrem, - d test vysavace, odsavacka hlenu na vysavac, - levne vysavace, nejoblibenejsi, - vysavac progress, vysavac rainbow, - sacky do vysavace aeg, roboticky vysavac, - vysavac neptun, mechanicky vysavac, - vysavac bezsackovy, jezirkove vysavace, - vysavac panasonic, worverk vysavac, - hubice na vysavac, vysavace daewoo, - vodni vysavace, ve sleve se slevou, - parkside vysavac, recenze robotickych vysavacu, - test vysavace, dtest vysavace, - cistic, vysavac philips, - vysavac zepter, vysavace concept, - prirucni vysavac, nejžádanější a další.